text:
‘తిరుమలలో అన్యమత ప్రచారం’ అని షేర్ చేయబడుతున్న ఈ వీడియో వైసీపీ ప్రభుత్వ సమయానికి చెందింది కాదు - FACTLY
Sai Krishna Muthyanolla
March 9, 2021
‘వైసీపీ ప్రభుత్వం కనుసన్నల్లో హిందువుల మనోభావాలను కించపరుస్తూ తిరుమలలో అన్యమత ప్రచారం చేస్తున్నపాస్టర్లు’, అని చెప్తూ ఒక వీడియోని సోషల్ మీడియాలో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
క్లెయిమ్: వైసీపీ ప్రభుత్వం కనుసన్నల్లో తిరుమలలో అన్యమత ప్రచారం చేస్తున్న పాస్టర్ల వీడియో.
ఫాక్ట్: పోస్ట్ లోని వీడియో పాతది; 2013 నుండి ఇంటర్నెట్ లో షేర్ చేయబడుతుంది. 2013 నాటికి వైసీపీ ఇంకా అధికారంలోకి రాలేదు. వీడియోలో ఉన్న వ్యక్తి పేరు పాస్టర్ సుధీర్. ఈ ఘటన పై 2014లో పోలీసులు కేసు నమోదు చేసి, పాస్టర్ సుధీర్ ని అరెస్ట్ చేసారు. కావున పోస్ట్ లో చెప్పింది తప్పు.
పోస్ట్ లోని వీడియోని సరిగ్గా చూస్తే, వీడియోలోని వ్యక్తి 2:39 సమయం దగ్గర తన పేరు పాస్టర్ సుధీర్ అని చెప్పినట్టు చూడవొచ్చు. కావున, కొన్ని కీ-వర్డ్స్ తో ఇంటర్నెట్ లో వెతకగా, పోస్ట్ లోని వీడియో పై ‘టీవీ 5’ వారు టెలికాస్ట్ చేసిన కథనం ఒకటి దొరుకుంతుంది. ఆ వీడియోని ‘టీవీ 5’ వారు అక్టోబర్ 2014 లో యూట్యూబ్ లో పెట్టినట్టు చూడవొచ్చు.
అంతేకాదు, పోస్ట్ లో పెట్టిన వీడియోలోని వివిధ క్లిప్స్ ని ‘Sudhir Mondithoka’ అనే యూట్యూబ్ ఛానల్ సెప్టెంబర్ 2013 లోనే పోస్ట్ చేసినట్టు ఇక్కడ, ఇక్కడ, మరియు ఇక్కడ చూడవొచ్చు. 2013 నాటికి వైసీపీ ఇంకా అధికారంలోకి రాలేదు.
2014లో ఈ వీడియో వైరల్ అవ్వడంతో, అధికారుల దృష్టికి ఈ విషయం వెళ్ళింది. ఈ ఘటన పై కేసు నమోదు చేసి, వీడియోలోని పాస్టర్ సుధీర్ ని పోలీసులు అరెస్ట్ చేసినట్టు ఇక్కడ మరియు ఇక్కడ చూడవొచ్చు. వీడియోలోని ఘటన పై మరింత సమాచారం కోసం ఇక్కడ మరియు ఇక్కడ చదవొచ్చు.
చివరగా, ‘తిరుమలలో అన్యమత ప్రచారం’ అని షేర్ చేయబడుతున్న ఈ వీడియో వైసీపీ ప్రభుత్వ సమయానికి చెందింది కాదు. 2013 నుండి ఇంటర్నెట్ లో షేర్ చేయబడుతుంది. 2013 నాటికి వైసీపీ ఇంకా అధికారంలోకి రాలేదు.


text:
కర్ణాటక బస్సులో సీటు కోసం ఇద్దరు మహిళలు గొడవ పడుతున్న వీడియోని తెలంగాణకు ముడిపెడుతూ షేర్ చేస్తున్నారు - FACTLY
Sai Krishna Muthyanolla
December 11, 2023
09 డిసెంబర్ 2023న తెలంగాణ ప్రభుత్వం మహాలక్ష్మీ పథకం కింద తెలంగాణలోని మహిళలకు పల్లె వెలుగు, ఎక్స్‌ప్రెస్ బస్సులలో ఉచితంగా ప్రయాణించేందుకు అవకాశం కల్పించిన నేపథ్యంలో, ఈ పథకం ప్రవేశపెట్టాక బస్సులో తెలంగాణ మహిళలు గొడవపడుతున్నారని చెప్తూ, ఇద్దరు మహిళలు ఒకరినొకరు కొట్టుకుంటున్న వీడియో ఒకటి సోషల్ మీడియాలో బాగా ప్రచారంలో ఉంది. దీంట్లో ఎంత నిజముందో ఇప్పుడు చూద్దాం.
క్లెయిమ్: తెలంగాణ ప్రభుత్వం మహిళలకు ఉచిత బస్సు ప్రయాణ సౌకర్యం కల్పించిన తర్వాత బస్సులో ఇద్దరు మహిళలు గొడవపడుతున్న దృశ్యాలు.
ఫాక్ట్: ఈ ఘటన KSRTC బస్సులో జరిగినట్లు కన్నడ మీడియా సంస్థలు జులై 2023లోనే రిపోర్ట్ చేశాయి. పైగా, 09 డిసెంబర్ 2023 నాటి నుంచి మాత్రమే తెలంగాణ ప్రభుత్వం మహిళలకు ఉచిత బస్సు ప్రయాణ సౌకర్యం కల్పించింది. కావున పోస్టులో చేయబడ్డ క్లెయిమ్ తప్పుదోవ పట్టించే విధంగా ఉంది.
ముందుగా వైరల్ వీడియోని రివర్స్ ఇమేజ్ సెర్చ్ చేయగా, ఇదే వీడియోని జులై 2023 నుంచి అనేక కన్నడ వార్తా సంస్థలు ప్రసారం చేసినట్లు గమనించాం.
మీడియా కథనాల ప్రకారం, కర్ణాటకలో కాంగ్రెస్ ప్రభుత్వం అధికారంలోకి వచ్చిన తర్వాత 11 జూన్ 2023 నాటి నుంచి శక్తి పథకాన్ని అమలుచేశారు. ఇందులో భాగంగా ఆర్డినరీ ఆర్టీసీ బస్సులలో మహిళలు ఉచితంగా ప్రయాణించవచ్చు. ఈ నేపధ్యంలో KSRTC బస్సులో సీటు కోసం ఇద్దరు మహిళలు గొడవ పడుతున్న వీడియో అంటూ ఈ వీడియోని గురించి అక్కడి మీడియా సంస్థలు జులై 2023లో రిపోర్ట్ చేశాయి. పైగా, తెలంగాణలో మహిళలకు ఉచిత బస్సు ప్రయాణ సౌకర్యాన్ని 09 డిసెంబర్ 2023న ప్రారంభించారు. పై ఆధారాలను బట్టి ఈ వీడియో తెలంగాణలో మహిళలకు ఉచిత బస్సు సౌకర్యాన్ని ప్రారంభించిన తర్వాత జరగలేదని స్పష్టమవుతుంది.
చివరిగా, కర్ణాటక బస్సులో సీటు కోసం ఇద్దరు మహిళలు గొడవ పడుతున్న వీడియోని తెలంగాణకు ముడిపెడుతూ షేర్ చేస్తున్నారు.

source: news-factly

created: December 11, 2023

license: Creative Commons - Attribution - https://creativecommons.org/licenses/by/4.0/

author: Sai Krishna Muthyanolla


text:
ఈ వీడియో అలిపిరిలో ఉన్న తిరుమల-తిరుపతి దేవాలయం యొక్క నమూనా ఆలయానిది, తిరుమలలో ఉన్న వెంకటేశ్వర స్వామి దేవాలయానిది కాదు - FACTLY
Sai Krishna Muthyanolla
November 10, 2022
‘తిరుమలలో ఉన్న వెంకంటేశ్వర స్వామి గుడిలో భక్తులు లేనప్పుడు స్వామివారిని డైరెక్టుగా దర్శించుకునే అనుగ్రహం కలిగినది…’ అని ఒక గుడిలోపల చిత్రీకరించిన వీడియో కలిగిన పోస్టు ఒకటి సోషల్ మీడియాలో షేర్ చేస్తున్నారు. ఇందులోని నిజానిజాలు ఎంతో ఈ ఆర్టికల్ ద్వారా తెలుసుకొందాం.
క్లెయిమ్: తిరుమలలో ఉన్న వెంకంటేశ్వర స్వామి గుడిలో భక్తులు లేనప్పుడు తీసిన  వీడియో.
ఫాక్ట్(నిజం): ఈ వీడియోలో కనిపిస్తున్న గుడి అలిపిరిలో ఉన్న తిరుమల వెంకటేశ్వర స్వామి ఆలయం యొక్క నమూనా ఆలయం. కొన్నాళ్ల కిందట కూడా ఈ నమూనా దేవాలయంలో చిత్రించిన వీడియో ఒకటి వైరల్ అయినప్పుడు, తిరుమలలో ఉన్న గర్భ గుడిలోకి అసలు కెమెరాలను అనుమతించరని తిరుమల తిరుపతి దేవస్థానం చైర్మన్ చెప్పారు. కావున, పోస్టులో చేస్తున్న క్లెయిమ్ తప్పు.
పోస్టులోని వీడియో కింద ఉన్న కామెంట్స్ పరిశీలించగా, వీడియోలోని దృశ్యాలు అలిపిరిలో నమూనా ఆలయానివి అని ఒకరు రాసారు. దీని ఆధారంగా తీస్కొని ఇంటర్నెట్లో వెతకగా వైరల్ వీడియోలో ఉన్న దృశ్యాలను పోలి ఉన్న కొన్ని  వీడియోలు మరియు కొన్ని వార్తా కథనాలు (ఇక్కడ, ఇక్కడ మరియు ఇక్కడ) లభించాయి.
అలిపిరిలో ఉన్న వెంకటేశ్వర స్వామి దేవాలయం యొక్క నమూనా ఆలయం యొక్క దుస్థితి గురించి ‘ది హిందూ’ 2016లో ఒక  కథనం  ప్రచురించారు. కథనం ప్రకారం ‘తిరుమల పుణ్యక్షేత్రంలో షూటింగ్ నిషేధించబడినందున, తిరుమల తిరుపతి దేవస్థానం (టీటీడీ) తన శ్రీ వేంకటేశ్వర భక్తి ఛానల్‌లో గుడిలో జరిగే ఆచారాల నమూనాలను ప్రసారం చేయడానికి ఏడు సంవత్సరాల క్రితం ఈ ప్రతిరూపాన్ని నిర్మించింది.’ ఇందులోని ఫొటోలో ఉన్న విద్యుత్ దీపాలు (శాండిలియర్), స్థంబాలు, వైరల్ వీడియోలో ఉన్న వాటితో సరిపోయాయి.
అలిపిరి నమూనా ఆలయంలో తీసిన యూట్యూబ్ మరియు ఫేస్‌బుక్ వీడియోల దృశ్యాలు కూడా  వైరల్ వీడియోలో ఉన్న వాటితో మ్యాచ్ అవుతున్నాయి. ఆ వీడియోలను ఇక్కడ మరియు ఇక్కడ చూడవచ్చు. ‘టీవీ9’ వారు ఈ నమూనా దేవాలయంలో చేసిన ఒక వీడియో రిపోర్ట్ ఇక్కడ చూడవచ్చు.
గూగుల్ మ్యాప్స్ లో  ఉన్న నమూనా ఆలయం యొక్క ఫోటోలు కూడా వైరల్ వీడియో అక్కడే చిత్రించారని నిర్దారిస్తున్నాయి. అసలు తిరుమల దేవాలయంలో వీడియోల చిత్రీకరణ అనుమతిస్తారా అని ఇంటర్నెట్లో వెతకగా, 2020లోని కొన్ని వార్తా కథనాలు లభించాయి. ఆ సమయంలో దేవాలయం లోపల తీసిన వీడియో అని కొందరు సోషల్ మీడియాలో షేర్ చేసినప్పుడు, తిరుమల తిరుపతి దేవస్థానం చైర్మన్ వై.వీ. సుబ్బా రెడ్డి గర్భ గుడిలోపల ఎటువంటి వీడియో చిత్రీకరణకు అనుమతి లేదు, సోషల్ మీడియాలో షేర్ అవుతున్న వీడియో అలిపిరిలో ఉన్న శ్రీ వెంకటేశ్వర భక్తి ఛానల్ స్టూడియో వారి నమూనా ఆలయంలో చిత్రించింది అని స్పష్టం చేసారు. ఈ వార్తా కథనాలను ఇక్కడ మరియు ఇక్కడ చదవచ్చు.
చివరిగా, ఈ వీడియోలో కనిపిస్తున్న దృశ్యాలు తిరుమల తిరుపతి దేవాలయం యొక్క నమూనా ఆలయానివి, తిరుమలలో ఉన్న వెంకటేశ్వర స్వామి దేవాలయానివి కాదు.

created: November 10, 2022


text:
ఈ వీడియో చరణ్‌జిత్ సింగ్ చన్నీ పంజాబ్ ముఖ్యమంత్రి కాకముందు క్రైస్తవ సమావేశానికి హాజరైనప్పటిది - FACTLY
Sai Krishna Muthyanolla
September 22, 2021
పంజాబ్ ముఖ్యమంత్రిగా ప్రమాణస్వీకారం చేసిన తర్వాత చరణ్‌జిత్ సింగ్ చన్నీ ‘హల్లెలూయా’ అని ప్రభువును స్తుతించాడని చెప్తూ చరణ్‌జిత్ సింగ్ చన్నీ ‘హల్లెలూయా’ అంటున్న వీడియోని షేర్ చేసిన పోస్ట్ ఒకటి సోషల్ మీడియాలో విస్తృతంగా షేర్ అవుతుంది. ఈ కథనం ద్వారా ఆ వార్తలో ఎంత నిజముందో చూద్దాం.
క్లెయిమ్: పంజాబ్ ముఖ్యమంత్రిగా ప్రమాణస్వీకారం చేసిన తర్వాత చరణ్‌జిత్ సింగ్ చన్నీ హల్లెలూయా అని ప్రభువును స్తుతించిన వీడియో.
ఫాక్ట్ (నిజం): ఈ వీడియో చరణ్‌జిత్ సింగ్ చన్నీ పంజాబ్ ముఖ్యమంత్రి కాకముందు క్రైస్తవ సమావేశానికి హాజరైనప్పటిది. జూలై 2021లో పంజాబ్ కాంగ్రెస్ అధ్యక్షుడు నవజ్యోత్ సిద్ధూ, చరణ్‌జిత్ సింగ్ చన్నీ చమ్‌కౌర్ సాహిబ్‌లోని చర్చిని సందర్శించినప్పటిది ఈ వీడియో. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
పంజాబ్ నూతన ముఖ్యమంత్రిగా చరణ్‌జిత్ సింగ్ చన్నీ 20 సెప్టెంబర్ 2021న ప్రమాణస్వీకారం చేసారు. ఐతే పోస్టులోని వీడియో మాత్రం చరణ్‌జిత్ సింగ్ ముఖ్యమంత్రి కాకముందు జరిగిన కార్యక్రమానికి సంబంధించింది. యూట్యూబ్ లో కీవర్డ్ సెర్చ్ చేయగా ఇవే విజువల్స్ ఉన్న వీడియోలు జూలై 2021లో అప్లోడ్ చేసినట్టు తెలుస్తుంది. ఈ వీడియోల వివరణ ప్రకారం ఈ వీడియో జూలై 2021లో పంజాబ్ కాంగ్రెస్ అధ్యక్షుడు నవజ్యోత్ సిద్ధూ చమ్‌కౌర్ సాహిబ్‌లోని చర్చిని సందర్శించినప్పుటి సందర్భంలో తీసినవి.
మరొక యూట్యూబ్ వీడియోలో ఇవే విజువల్స్, సిద్ధూ చమ్‌కౌర్ సాహిబ్‌లోని చర్చిని సందర్శించినప్పుటివంటూ జూలై 2021లో అప్లోడ్ చేసింది. సిద్ధూ,  పంజాబ్ నూతన ముఖ్యమంత్రి చరణ్‌జిత్ సింగ్ చన్నీ హాజరైన క్రైస్తవ సమావేశానికి సంబంధించిన వివరాలు ఇక్కడ చూడొచ్చు. దీన్నిబట్టి, ఈ వీడియో చరణ్‌జిత్ సింగ్ చన్నీ ముఖ్యమంత్రి కాకముందు హాజరైన క్రైస్తవ సమావేశానికి సంబంధించిందని స్పష్టంగా అర్ధమవుతుంది.
ఐతే ముఖ్యమంత్రి అయిన తరవాత చరణ్‌జిత్ సింగ్ చన్నీ ఈ రోజు అమృత్సర్ లోని దుర్గాయానా, రామ్ తిరథ్ హిందూ దేవాలయాలను దర్శించుకున్నాడు.
చివరగా, ఈ వీడియో చరణ్‌జిత్ సింగ్ చన్నీ పంజాబ్ ముఖ్యమంత్రి కాకముందు క్రైస్తవ సమావేశానికి హాజరైనప్పటిది.

created: September 22, 2021


text:
ఈ వీడియోలో వరద నీటిలో మునిగిపోయి ఉన్నది మెదక్ జిల్లా ఏడుపాయలలోని వన దుర్గ భవాని ఆలయం, సింహాచలం దేవస్థానం కాదు - FACTLY
Sai Krishna Muthyanolla
September 28, 2021
సింహాచలం దేవస్థానం కొండ పై వరద ఉధృతి దృశ్యాలు, అంటూ సోషల్ మీడియాలో ఒక వీడియో షేర్ అవుతుంది. ‘గులాబ్’ తుఫాను ప్రభావంతో ఇటీవల ఉత్తర ఆంధ్ర జిల్లాలో భారీ  వర్షాలు కురిసిన నేపథ్యంలో, ఈ పోస్టు సోషల్ మీడియాలో షేర్ అవుతుంది. ఆ వీడియోలో ఎంతవరకు నిజముందో చూద్దాం.
క్లెయిమ్: సింహాచలం దేవస్థానం కొండ పై వరద ఉధృతి దృశ్యాలు.
ఫాక్ట్ (నిజం): ఈ వీడియోలో వరద నీటిలో మునిగిపోయి ఉన్నది మెదక్ జిల్లా ఏడుపాయలలోని వన దుర్గ భవాని ఆలయం, సింహాచలం దేవస్థానం కాదు. సింగూరు ప్రాజెక్ట్ నుంచి నీటిని దిగువకి విదుదల చేయడంతో మంజీర నది ఉధృతంగా ప్రవహిస్తూ ఏడుపాయలలోని వన దుర్గ భవాని ఆలయాన్ని ఇలా వరద నీటితో ముంచెత్తింది. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన వీడియో యొక్క స్క్రీన్ షాట్లని రివర్స్ ఇమేజ్ సెర్చ్ చేసి వెతికితే, ఇవే దృశ్యాలు కలిగిన వీడియోని ‘ETV Telangana’ న్యూస్ ఛానల్ 26 సెప్టెంబర్ 2021 నాడు పబ్లిష్ చేసినట్టు తెలిసింది. మెదక్ జిల్లా ఏడుపాయలలోని వన దుర్గ భవాని ఆలయం వరద నీటితో మునిగిపోయిన దృశ్యాలని ఈ వీడియోలో రిపోర్ట్ చేసారు. సింగూరు ప్రాజెక్ట్ నుంచి నీటిని దిగువకి విదుదలచేయడంతో మంజీర నది ఉధృతంగా ప్రవహిస్తూ ఏడుపాయలలోని వన దుర్గ భవాని ఆలయాన్ని ముంచెత్తినట్టు ఈ వీడియోలో తెలిపారు.
ఏడుపాయలలోని వన దుర్గ భవాని ఆలయం వరద నీటిలో మునిగిపోయిన విషయాన్ని  రిపోర్ట్ చేస్తూ పబ్లిష్ అయిన మరికొన్ని న్యూస్ ఆర్టికల్స్ మరియు వీడియోలని ఇక్కడ, ఇక్కడ, ఇక్కడ చూడవచ్చు. ఈ వివరాల ఆధారంగా పోస్టులో షేర్ చేసిన వీడియో, ఏడుపాయలలోని వన దుర్గ భవాని ఆలయానికి సంబంధించిందని ఖచ్చితంగా చెప్పవచ్చు.
‘గులాబ్’ తుఫాను ప్రభావంతో ఇటీవల విశాఖపట్నం జిల్లాలో భారీ వర్షాలు కురవడంతో, సింహాచలం దేవాలయం మెట్ల మార్గంలో వరద ఉధృతి నెలకొన్నట్టు పలు న్యూస్ సంస్థలు రిపోర్ట్ చేసాయి. సింహాచలం దేవాలయం మెట్ల మార్గంలో వరద ఉధృతి దృశ్యాలని ఇక్కడ, ఇక్కడ చూడవచ్చు. కాని, పోస్టులో షేర్ చేసిన వీడియోని సింహాచలం వరహ శ్రీ లక్ష్మీనరసింహ స్వామి ఆలయం సమీపంలో తీయలేదు.
చివరగా, ఏడుపాయల వన దుర్గ భవాని ఆలయం వరద భీభత్సం దృశ్యాలని సింహాచలం దేవస్థానం కొండ పై వరద ఉధృతి దృశ్యాలంటూ షేర్ చేస్తున్నారు.

created: September 28, 2021


text:
వీడియోలో ఉన్నది అబు ధాబి లోని ఎమిరేట్స్ పాలస్ హోటల్; హిందూ ఆలయం కాదు - FACTLY
Sai Krishna Muthyanolla
February 17, 2021
అబు ధాబి లో సుల్తాన్ షేక్ మహ్మద్ నిర్మించిన హిందూ ఆలయం అని చెప్తూ, ఒక వీడియోని సోషల్ మీడియాలో కొంతమంది షేర్ చేస్తున్నారు. ఆ వీడియోలో తలపై రామాయణ కాపీతో ఆలయంలో అడుగుపెడుతున్నది సుల్తాన్ భార్య అని కూడా పోస్ట్ లో చెప్తున్నారు. ఆ పోస్ట్ లో ఎంతవరకు నిజముందో చూద్దాం.
క్లెయిమ్: అబు ధాబి లో సుల్తాన్ షేక్ మహ్మద్ నిర్మించిన హిందూ ఆలయం వీడియో.
ఫాక్ట్: వీడియోలో ఉన్నది అబు ధాబి లోని ఎమిరేట్స్ పాలస్ హోటల్; హిందూ ఆలయం కాదు. అబు ధాబి లో BAPS హిందూ ఆలయం ప్రస్తుతం నిర్మాణ దశలో ఉంది. అంతేకాదు, వీడియో లో తలపై రామకథ కాపీతో ఉన్నది సుల్తాన్ భార్య కాదు. కావున పోస్ట్ లో చెప్పింది తప్పు.
పోస్ట్ లోని వీడియో యొక్క స్క్రీన్ షాట్స్ ని రివర్స్ ఇమేజ్ సెర్చ్ లో వెతకగా, ఒకరు అదే వీడియోని యూట్యూబ్ లో సెప్టెంబర్ 2016 లో పోస్ట్ చేసినట్టుగా తెలిసింది. ఆ వీడియో టైటిల్ – ‘Morari Bapu – Abu Dhabi – Dubai’, అని ఉన్నట్టు చూడవొచ్చు. కీ-వర్డ్స్ తో ఇంటర్నెట్ లో వెతకగా, మొరారి బాపు కి సంబంధించిన వెబ్ సైట్ లో ఆ ఈవెంట్ 17-25 సెప్టెంబర్ 2016 మధ్య అబు ధాబి లో జరిగినట్టు తెలిసింది.
ఆ ఈవెంట్ మొదటి రోజు వీడియోని కూడా మొరారి బాపు కి సంబంధించిన యూట్యూబ్ ఛానల్ లో చూడవొచ్చు. ఆ వీడియోలో పోస్ట్ లోని విజువల్స్ చూడవొచ్చు.
మొరారి బాపు ఈవెంట్ అబు ధాబి లోని ఎమిరేట్స్ పాలస్ హోటల్ లో జరిగినట్టు కొందరు చేసిన పోస్టులను ఇక్కడ మరియు ఇక్కడ చూడవొచ్చు. అంతేకాదు, వీడియోలోని ప్రదేశాన్ని ఎమిరేట్స్ పాలస్ హోటల్ ఫోటోల్లో చూడవొచ్చు. కావున, వీడియోలో ఉన్నది అబు ధాబి లోని ఎమిరేట్స్ పాలస్ హోటల్; హిందూ ఆలయం కాదు.
ఆ ఈవెంట్ కి అబు ధాబి క్రౌన్ ప్రిన్స్ శ్రీ షేక్ మహ్మద్ బిన్ జాయ‌ద్ అల్ న‌హ్యాన్ హాజరు అయ్యాడని, ‘జై సియా రామ్’ అని అన్నాడని కొన్ని భారత మీడియా సంస్థలు ఒక వీడియోని 2018 లో  షేర్ చేయగా, అది ఒక ఫేక్ న్యూస్ అని ‘గల్ఫ్ న్యూస్’ వారు 2018 లో ప్రచురించిన ఆర్టికల్ ని ఇక్కడ చదవొచ్చు. ఆ ఈవెంట్ కి హాజరు అయింది సుల్తాన్ సూద్ అల్ కస్సేమి (‘a UAE-based columnist and commentator on Arab affairs’) అని, అబు ధాబి క్రౌన్ ప్రిన్స్ శ్రీ షేక్ మహ్మద్ బిన్ జాయ‌ద్ అల్ న‌హ్యాన్ కాదు అని ఆ ఆర్టికల్ లో చదవొచ్చు. ఈ విషయం పై ‘UAE Embassy-Newdelhi’ అధికారిక ట్విట్టర్ అకౌంట్ కూడా ట్వీట్ చేసినట్టు ఇక్కడ చూడవొచ్చు.
అంతేకాదు, 2016 లో ‘ఏబీపీ న్యూస్’ ఛానల్ వారితో మొరారి బాపు మాట్లాడుతూ, ఆ వీడియో లో తలపై రామకథ కాపీతో ఉన్నది సుల్తాన్ భార్య కాదని తెలిపాడు. ఆ మహిళ పేరు సియా అని, తను నిర్వాహకుల కుటుంబానికి చెందిందని మొరారి బాపు చెప్పినట్టు వీడియోలో చూడవొచ్చు.
అబు ధాబి లో నిర్మిస్తున్న ఆలయం యొక్క వివరాలు ఇక్కడ మరియు ఇక్కడ చూడవొచ్చు.
చివరగా, వీడియోలో ఉన్నది అబు ధాబి లోని ఎమిరేట్స్ పాలస్ హోటల్; హిందూ ఆలయం కాదు.

created: February 17, 2021


text:
ఈ వీడియో ఉగ్రవాదుల కాల్పుల్లో మరణించిన ASI ముష్తాఖ్ అహ్మద్ మృతదేహం ముందు అతని కుటుంబ సభ్యులు రోదిస్తున్న దృశ్యాలకు సంబంధించినది - FACTLY
Sai Krishna Muthyanolla
July 20, 2022
BSF జవాన్ నరేందర్ రెడ్డి శవ పేటిక ముందు అతని కుటుంబ సభ్యులు భోరున  విలపిస్తున్న దృశ్యాలు, అంటూ సోషల్ మీడియాలో ఒక వీడియో షేర్ అవుతోంది. నరేందర్ రెడ్డి జమ్మూ & కశ్మీర్‌లో గత మూడు సంవత్సరాలుగా విధినిర్వహణలో ఉన్నారని, అక్కడి చలికి ఆరోగ్యం క్షిణించిపోవడంతో ఇటీవల తన ఇంటికి తిరిగివస్తుండగా మహారాష్ట్ర సరిహద్దులోని పలస అనే పట్టణంలో నరేందర్ రెడ్డి చనిపోయినట్టు ఈ పోస్టులో తెలుపుతున్నారు. ఆ పోస్టులో ఎంతవరకు నిజముందో చూద్దాం.
క్లెయిమ్: BSF జవాన్ నరేందర్ రెడ్డి శవ పేటిక ముందు అతని కుటుంబ సభ్యులు భోరున  విలపిస్తున్న దృశ్యాలు.
ఫాక్ట్ (నిజం): శ్రీనగర్ ఉగ్రవాద కాల్పుల్లో మరణించిన ASI ముష్తాఖ్ అహ్మద్ మృతదేహం ముందు అతని కుటుంబ సభ్యులు రోదిస్తున్న దృశ్యాలని ఈ వీడియో చూపిస్తుంది. పోస్టులో తెలుపుతున్న BSF జవాన్ నరేంద్ర రెడ్డి 2020 సంవత్సరంలో ఆరోగ్య సమస్యల కారణంగా మహారాష్ట్ర బలార్షాలోని చంద్రాపూర్ ప్రభుత్వ ఆసుపత్రిలో చికిత్స పొందుతూ మరణించారు. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన వీడియో యొక్క స్క్రీన్ షాట్లని రివర్స్ ఇమేజ్ సెర్చ్ చేసి వెతికితే, ఇవే దృశ్యాలు కలిగిన వీడియోని ‘దేవభూమి డైలాగ్’ అనే మీడియా సంస్థ 14 జులై 2022 నాడు తమ ఫేస్‌బుక్ పేజీలో పోస్ట్ చేసినట్టు తెలిసింది. ఉగ్రవాద కాల్పుల్లో మరణించిన ASI ముష్తాఖ్ అహ్మద్ శవపేటిక ముందు అతని కుటుంబసభ్యులు రోధిస్తున్న దృశ్యాలని ఈ ఫేస్‌బుక్ పోస్టులో తెలిపారు. ఈ వీడియోని ఇదే వివరణతో మరికొందరు జర్నలిస్టులు కూడా ట్వీట్ చేసారు.
कलेजा कांप जाएगा ये मातम देखकर, श्रीनगर के लाल बाज़ार में हुए आतंकी हमले में शहीद हुए बहादुर ASI मुश्ताक अहमद का पार्थिव शरीर जब घर वालों के पास पहुंचा तो मंज़र हिला देने वाला था. नमन है 🇮🇳🙏pic.twitter.com/pa3ZGqEEDP
ఈ వివరాల ఆధారంగా వీడియోకి  సంబంధించిన మరింత సమాచారం కోసం వెతికితే, ఇవే దృశ్యాలు కలిగిన వీడియోలని ‘నవభారత్ టైమ్స్’ సహా మరికొన్ని వార్తా సంస్థలు తమ ఆర్టికల్స్ మరియు యూట్యూబ్ ఛానెల్స్‌లో పబ్లిష్ చేసినట్టు తెలిసింది. శ్రీనగర్‌లోని లాల్ బజార్ పోలీస్ స్టేషన్లో అసిస్టెంట్ సబ్-ఇన్‌స్పెక్టరుగా పనిచేస్తున్న ముష్తాఖ్ అహ్మద్ ఇటీవల జరిగిన ఉగ్రవాద కాల్పుల్లో మరణించారని ఈ రిపోర్టులలో తెలిపారు. ఇవి ముష్తాఖ్ అహ్మద్ మృతదేహం ముందు అతని భార్య కుటుంబసభ్యులు విలపిస్తున్న దృశ్యాలని ఈ న్యూస్ రిపోర్ట్స్ తెలిపాయి. ఈ విషయాన్ని రిపోర్ట్ చేస్తూ పబ్లిష్ చేసిన మరికొన్ని న్యూస్ రిపోర్టులని ఇక్కడ, ఇక్కడ చూడవచ్చు.
పోస్టులో తెలుపుతున్న BSF జవాన్ నరేంద్ర రెడ్డి 2020 సంవత్సరంలో ఆరోగ్య సమస్యల కారణంగా మహారాష్ట్ర బలార్షాలోని చంద్రాపూర్ ప్రభుత్వ ఆసుపత్రిలో చికిత్స పొందుతూ మరణించినట్టు తెలిసింది. అనంతపురం గజ రాంపల్లి గ్రామానికి చెందిన మేకల నరేంద్ర రెడ్డి, జమ్మూ &కాశ్మీర్లోని నియంత్రణ రేఖ దగ్గర విధులు నిర్వహించేవాడని  తెలిసింది. 2020 జనవరి నెలలో తన  కుటుంబాన్ని చూసేందుకు రైలులో వస్తుండగా నరేంద్ర రెడ్డి ఆరోగ్య సమస్యలతో బలార్షాలో మరణించినట్టు ‘ఈటీవీ ఆంధ్రప్రదేశ్’ రిపోర్ట్ చేసింది. పోస్టులో తెలిపిన కథ 2020లో జరిగిన పాత సంఘటనను వివరిస్తుంది.
చివరగా, శ్రీనగర్ ఉగ్రవాద కాల్పుల్లో మరణించిన ASI ముష్తాఖ్ అహ్మద్ శవ పేటిక ముందు అతని కుటుంబ సభ్యులు రోధిస్తున్న వీడియోని సంబంధం లేని పాత ఘటనకు జోడిస్తూ షేర్ చేస్తున్నారు.


text:
ఈ వీడియోలో భారత జాతీయ జెండాను అవమానిస్తున్నది అమెరికాలోని ఖలిస్తాన్ నిరసనకారులు, భారతీయ రైతు ఉద్యమకారులు కాదు - FACTLY
Sai Krishna Muthyanolla
October 5, 2021
ఉత్తర ప్రదేశ్ రాష్ట్రంలో రైతు నిరసనకారులు భారత జాతీయ జెండాను అవమానిస్తున్న దృశ్యాలు, అంటూ సోషల్ మీడియాలో ఒక వీడియో షేర్ అవుతుంది. ఖలిస్తాన్ జెండాలు పట్టుకొని నిరసన చేస్తున్న సిక్కు ఉద్యమకారులు, భారత జాతీయ జెండాని చింపివేస్తున్న దృశ్యాలని మనం ఈ వీడియోలో చూడవచ్చు. ఆ పోస్టులో ఎంతవరకు నిజముందో చూద్దాం.
క్లెయిమ్: ఉత్తరప్రదేశ్ రాష్ట్రంలో రైతు నిరసనకారులు భారత జాతీయ జెండాను అవమానిస్తున్న దృశ్యాలు.
ఫాక్ట్ (నిజం): పోస్టులో షేర్ చేసిన ఈ వీడియో, ఖలిస్తాన్ మద్దతుదారులు ఇటీవల ప్రధాని నరేంద్ర మోదీకి వ్యతిరేకంగా అమెరికాలో నిర్వహించిన ఒక నిరసన కార్యక్రమానికి సంబంధించింది. వ్యవసాయ చట్టాలకు వ్యతిరేకంగా భారతీయ రైతు సంఘాలు  నిర్వహిస్తున్న ఉద్యమానికి తమ మద్దతు పలుకుతూ ఖలిస్తాన్ మద్దతుదారులు ఐక్యరాజ్యసమితి ఎదుట 25 సెప్టెంబర్ 2021 నాడు ఈ నిరసన కార్యక్రమం చేపట్టారు. ఈ వీడియోలో భారత జాతీయ జెండాను అవమానిస్తున్నది భారతీయ రైతు నిరసనకారులు కాదు. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన వీడియో యొక్క స్క్రీన్ షాట్లని రివర్స్ ఇమేజ్ సెర్చ్ చేసి వెతికితే, ఇవే దృశ్యాలు కలిగిన వీడియోని ‘NRI Herald’ అనే న్యూస్ పోర్టల్ తమ ఫేస్ బుక్  పేజీలో షేర్ చేసినట్టు తెలిసింది. ఖలిస్తానీ సిక్కు మద్దతుదారులు న్యూయార్క్‌లో భారత జెండాను చింపివేస్తున్న దృశ్యాలని ఈ వీడియో వివరణలో తెలిపారు.
ఈ వివరాల ఆధారంగా ఆ వీడియోకి మరింత సమాచారం కోసం వెతకగా, న్యూయార్క్ లోని ఐక్యరాజ్యసమితి ఎదుట నరేంద్ర మోదీకి వ్యతిరేకంగా ఖలిస్తాన్ మద్దతుదారులు ఇటీవల నిర్వహించిన నిరసన కార్యక్రమం యొక్క లైవ్ వీడియో దొరికింది. పోస్టులోని వీడియోలో జాతీయ జెండాను చింపివేస్తున్న ఆ ఇద్దరు సిక్కు వ్యక్తులు, ఈ లైవ్ వీడియోలో అవే దుస్తులతో కనిపిస్తారు.
వ్యవసాయ చట్టాలకు వ్యతిరేకంగా భారతీయ రైతులు నిర్వహిస్తున్న ఉద్యమానికి మద్దతు పలుకుతూ ఖలిస్తాన్ మద్దతుదారులు 25 సెప్టెంబర్ 2021 నాడు ఐక్యరాజ్యసమితి ఎదుట నిరసన చేపట్టారు. 76వ ఐక్యరాజ్యసమితి జనరల్ అసెంబ్లీ సెషన్లో భారత ప్రధాని నరేంద్ర మోదీ 25 సెప్టెంబర్ 2021 నాడు ప్రసంగించినున్న నేపథ్యంలో, వారు ఈ నిరసన కార్యక్రమం చేపట్టారు. ఈ నిరసన కార్యక్రమానికి సంబంధించి పబ్లిష్ అయిన న్యూస్ ఆర్టికల్స్‌ని ఇక్కడ, ఇక్కడ చూడవచ్చు. పోస్టులో కనిపిస్తున్న ఆ ఇద్దరు సిక్కు నిరసనకారులు ఈ ఆర్టికల్స్‌లోని ఫోటోలలో కనిపిస్తుండటాన్ని బట్టి ఈ వీడియోలో భారత జాతీయ జెండాను అవమానిస్తున్నది అమెరికాలోని ఖలిస్తాన్ మద్దతుదారులని స్పష్టమయ్యింది.
చివరగా, ఖలిస్తాన్ మద్దతుదారులు అమెరికాలో నిర్వహించిన నిరసన వీడియోని భారతీయ రైతు ఉద్యమకారులు ఉత్తరప్రదేశ్ రాష్ట్రంలో జాతీయ జెండాను అవమానిస్తున్న దృశ్యాలంటూ షేర్ చేస్తున్నారు.

created: October 5, 2021


text:
లాల్ కృష్ణ అడ్వాణీ భావోద్వేగానికి గురైన ఈ వీడియో ‘శిఖర’ సినిమా ప్రదర్శన సందర్భంగా తీసినది - FACTLY
Sai Krishna Muthyanolla
March 14, 2022
తాజాగా రిలీజ్ అయిన ‘ది కశ్మీర్ ఫైల్స్’ సినిమాని చూసి లాల్ కృష్ణ అడ్వాణీ ఏడిచారు అని చెప్తూ, ఒక వీడియోని సోషల్ మీడియాలో చాలా మంది షేర్ చేస్తున్నారు. ఆ పోస్ట్‌లో ఎంతవరకు నిజముందో చూద్దాం.
క్లెయిమ్: ‘ది కశ్మీర్ ఫైల్స్’ సినిమాని చూసి లాల్ కృష్ణ అడ్వాణీ ఏడుస్తున్న వీడియో.
ఫాక్ట్: ఈ వీడియో ‘శిఖర’ సినిమా ప్రదర్శన సందర్భంగా తీసినది. పోస్ట్‌లోని వీడియోకీ, ‘ది కశ్మీర్ ఫైల్స్’ సినిమాకి సంబంధంలేదు. కాకపోతే, రెండు సినిమాలు కూడా కాశ్మీరీ పండిట్ల జీవితాల ఆధారంగా తెరకెక్కినవే. కావున పోస్ట్ తప్పుదోవ పట్టించే విధంగా ఉంది.
పోస్ట్‌లోని వీడియో యొక్క స్క్రీన్‌షాట్స్‌ని గూగుల్ రివర్స్ ఇమేజ్ సెర్చ్‌లో వెతకగా, ఆ వీడియోకి సంబంధించి వివిధ వార్తాసంస్థలు ప్రచురించిన న్యూస్ ఆర్టికల్స్ సెర్చ్ రిజల్ట్స్‌లో వచ్చాయి. “భావోద్వేగానికి గురైన భాజపా అగ్రనేత అడ్వాణీ!”, అనే టైటిల్ పెట్టి, ‘ఈనాడు’ వారు ఆ వీడియో గురించి ఫిబ్రవరి 2020లో ప్రచురించిన అర్టికల్‌ని ఇక్కడ చదవచ్చు. ఆ వీడియో ‘శిఖర’ సినిమా ప్రదర్శన సందర్భంగా తీసినట్టు తెలుస్తుంది. ‘శిఖర’ సినిమాకి సంబంధించిన మరిన్ని వివరాలు ఇక్కడ చూడవచ్చు.
అంతేకాదు, ‘విధు వినోద్ చోప్రా ఫిల్మ్స్’ అధికారిక ఇన్‌స్టాగ్రామ్ మరియు ట్విట్టర్ అకౌంట్లు కూడా 2020లో వీడియోను పోస్ట్ చేసి, ఆ వీడియో ‘శిఖర’ సినిమా ప్రదర్శన సందర్భంగా తీసినదని రాసినట్టు చూడవచ్చు.
Shri L K Advani at the special screening of #Shikara We are so humbled and grateful for your blessings and your appreciation for the film Sir. @foxstarhindi @rahulpandita pic.twitter.com/oUeymMayhc
చివరగా, అడ్వాణీ భావోద్వేగానికి గురైన ఈ వీడియో ‘శిఖర’ సినిమా ప్రదర్శన సందర్భంగా తీసినది; ‘ది కశ్మీర్ ఫైల్స్’ సినిమాకి సంబంధంలేదు.


text:
మధ్యప్రదేశ్ కాంగ్రెస్ లీడర్ కూతురు అక్కడి ఉప ఎన్నికల గురించి మాట్లాడిన వీడియోని బీహార్ ఎన్నికలకు ముడిపెడుతున్నారు - FACTLY
Sai Krishna Muthyanolla
November 20, 2020
బీహార్ ఎన్నికల్లో జరిగిన మోసాలు ఒకొక్కటి బయటికి వస్తున్నాయంటూ షేర్ చేస్తున్న ఒక వీడియో ఇప్పుడు సోషల్ మీడియాలో వైరల్ అవుతుంది. బీహార్ ఎన్నికలలో జరుగుతున్న మోసాల గురించి ఒక మహిళ మాట్లాడుతున్న దృశ్యాలంటూ ఈ పోస్టులో క్లెయిమ్ చేస్తున్నారు. ఇటివల జరిగిన బీహార్ ఎన్నికలలో NDA కూటమి గెలుపొందిన నేపథ్యంలో  ఈ వీడియో వైరల్ అవుతుంది. ఆ పోస్టులో ఎంతవరకు నిజముందో చూద్దాం.
క్లెయిమ్: బీహార్ ఎన్నికలలో జరిగిన మోసాల గురించి ఒక మహిళ మాట్లాడుతున్న దృశ్యాలు.
ఫాక్ట్ (నిజం): వీడియోలో కనిపిస్తున్నది మధ్యప్రదేశ్ కాంగ్రెస్ లీడర్ ప్రేమ్ చంద్ గుడ్డు కుమార్తె రష్మి బరోసి. ఇటివల మధ్యప్రదేశ్ లో జరిగిన ఉప ఎన్నికలలో మోసాలు జరిగినట్టు రష్మి బరోసి  ఈ వీడియోలో తెలుపుతున్నారు. ఈ వీడియోకి బీహార్ లో జరిగిన అసెంబ్లీ ఎన్నికలకి ఎటువంటి సంబంధం లేదు. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన వీడియో యొక్క స్క్రీన్ షోట్లని రివర్స్ ఇమేజ్ సెర్చ్ చేసి వెతికితే, ఇదే వీడియోని షేర్ చేస్తూ కాంగ్రెస్ పార్టీ తమ అధికారిక ట్విట్టర్ అకౌంట్లో పెట్టిన ట్వీట్ దొరికింది. మధ్యప్రదేశ్ రాష్ట్రంలో జరిగిన ఉప ఎన్నికల కౌంటింగ్ లో బీజేపీ చేసిన మోసాల గురించి తెలుపుతున్న వీడియో, అని తమ ట్వీట్ లో తెలిపారు. మధ్యప్రదేశ్ లోని ఇండోర్ జిల్లాలో జరిగిన ఉప ఎన్నికలలో బీజేపీ రిగ్గింగ్ కి పాల్పడినట్టు తమ ట్వీట్ లో కాంగ్రెస్ పార్టీ ఆరోపించింది.
వీడియోని జాగ్రత్తగా గమనిస్తే, ఆ మహిళ తన పేరు రష్మి బరోసి అని తెలిపినట్టు తెలిసింది. ఈ వివరాల ఆధారంగా ఆ వీడియోకి సంబంధించి మరింత సమాచారం కోసం వెతికితే, వీడియోలో కనిపిస్తున్న ఘటనకు సంబంధించి ‘ANI’ న్యూస్ వెబ్ సైట్ పబ్లిష్ చేసిన ఆర్టికల్ దొరికింది. మధ్యప్రదేశ్ సాన్వర్ నగరంలో జరిగిన ఉప ఎన్నికల కౌంటింగ్ నిర్వహణ సరిగా లేదని కాంగ్రెస్ కార్యకర్తలు గొడవ పడటంతో, కౌంటింగ్ ఒక గంట సేపు నిలిపినట్టు ఆర్టికల్ లో తెలిపారు. ఉప ఎన్నికలలో జరుగుతున్న మోసాల గురించి కాంగ్రెస్ లీడర్ ప్రేమ్ చంద్ గుడ్డు కూతురు రష్మి బరోసి మీడియాతో మాట్లాడినట్టు అందులో తెలిపారు.
పోలీసులతో పాటు జిల్లా కలెక్టర్ కూడా బీజేపీ కి సహకారం చేస్తున్నట్టు రష్మి బరోసి మీడియాతో తెలిపారు. సాన్వర్ ఉప ఎన్నికలలో బీజేపీ రిగ్గింగ్ కి పాల్పడినట్టు ఆమె మీడియాతో తెలుపుతున్నప్పుడు తీసినదే ఈ వీడియో. ఈ ఘటనకు సంబంధించి పబ్లిష్ చేసిన మరికొన్ని ఆర్టికల్స్ ని ఇక్కడ, ఇక్కడ చూడవచ్చు.
చివరగా, వీడియోలో మహిళా మాట్లాడుతున్నది మధ్యప్రదేశ్ లో జరిగిన ఉప ఎన్నికల గురించి, బీహార్ లో జరిగిన అసెంబ్లీ ఎన్నికల గురించి కాదు.

created: November 20, 2020


text:
మాస్క్ ధరించకుండా బయట తిరుగుతున్న వారిని పోలీసులు అరెస్ట్ చేస్తున్న ఈ వీడియో ఉజ్జైన్ కి సంబంధించింది, ఢిల్లీకి కాదు. - FACTLY
Sai Krishna Muthyanolla
November 30, 2020
ఢిల్లీలో మాస్క్ ధరించని వాళ్ళకి 10 గంటలు జైలు శిక్ష విదిస్తున్నారని చెప్తూ దీనికి సంబంధించిన వీడియో ఒకటి షేర్ చేసిన పోస్ట్ సోషల్ మీడియాలో వైరల్ అవుతుంది. ఈ పద్దతిని ముంబై, హైదరాబాద్, బెంగుళూరు వంటి నగరాలలో కూడా అమలు చేస్తారని కూడా ఈ పోస్టు ద్వారా చెప్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ఢిల్లీలో మాస్క్ ధరించని వాళ్ళకి 10 గంటలు జైలు శిక్ష విదిస్తున్నారు.
ఫాక్ట్(నిజం): ఈ వీడియోలోని సంఘటన మధ్యప్రదేశ్ లోని ఉజ్జైన్ లో జరిగింది. ఉజ్జైన్ లో మాస్క్ లేకుండా బయట తిరుగుతున్న వారిని అరెస్ట్ చేసి పది గంటలు జైల్లో పెట్టారు. వీడియోలో పోలీస్ వాహనంపై మధ్యప్రదేశ్ రిజిస్ట్రేషన్ నెంబర్ గమనించొచ్చు. ఇదే విషయాన్ని ధ్రువీకరిస్తూ కొన్ని వార్తా కథనాలు మరియు న్యూస్ వీడియోస్ కూడా ఉన్నాయి. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
పోస్టులో ఉన్న వీడియోని జాగ్రత్తగా పరిశీలిస్తే వీడియోలో కనిపించే పోలీస్ వాహనంపై మధ్యప్రదేశ్ రిజిస్ట్రేషన్ నెంబర్ ప్లేట్ గమనించవొచ్చు. దిని ఆధారంగా యూట్యూబ్ లో కీవర్డ్ సెర్చ్ చేయగా ఇవే విజువల్స్ ప్రచురించిన ఒక మధ్యప్రదేశ్ లోకల్ న్యూస్ వీడియో కనిపించింది. ఈ న్యూస్ వీడియో ప్రకారం మధ్యప్రదేశ్ లోని ఉజ్జైన్ లో పెరుగుతున్న కరోనా కేసుల నేపధ్యంలో మాస్క్ ధరించకుండ బయట తిరుగుతున్న వారిని పోలీసులు అరెస్ట్ చేసి పది గంటల పాటు ఓపెన్ జైల్స్ లో పెడుతున్నారు. ఈ న్యూస్ వీడియో లో ASP అమరేంద్ర సిన్హా కూడా ఇదే విషయం చెప్పడం చూడొచ్చు, కాకపోతే ఈ వీడియో ASP మాస్క్ లేని వారిని ఎన్ని గంటలు జైల్లో పెడుతున్నారో చెప్పలేదు.
గూగుల్ లో కీవర్డ్ సెర్చ్ చేయగా పోస్టులో ఉన్న ఘటనకి సంబంధించిన వార్తా కథనం మాకు కనిపించింది. ఈ కథనంలో కూడా ఈ వీడియో ఉజ్జైన్ లో మాస్క్ ధరించకుండ బైట తిరుగుతున్న వారిని పోలీసులు పది గంటల పాటు జైల్లో పెడుతున్న ఘటనకి సంబంధించిందని తెలిపారు.  ఇదే విషయం చేప్తున్న మరికొన్ని వార్తా కథనాలు ఇక్కడ మరియు ఇక్కడ చూడొచ్చు. వీటన్నిటి ఆధారంగా ఈ వీడియో మధ్యప్రదేశ్ కి సంబంధించిందని, ఈ వీడియోకి ఢిల్లీకి ఎటువంటి సంబంధం లేదని కచ్చితంగా చెప్పొచ్చు.
ఐతే ఉజ్జైన్ లోగాని, మధ్యప్రదేశ్ లో గాని మాస్క్ ధరించకుండ బైటికి వచ్చిన వారిని అరెస్ట్ చేస్తారన్న గవర్నమెంట్ ఆర్డర్ కాని, వార్తా కథనాలుగాని ఏవి మాకు లభించలేదు. ఇంకా ఢిల్లీ లేదా ఇతర రాష్ట్రాల్లో గాని ఇలాంటి రూల్ తీసుకవస్తున్నట్టు ఎలాంటి గవర్నమెంట్ ఆర్డర్ కాని, వార్తా కథనాలుగాని మాకు లభించలేదు.
ఐతే ఢిల్లీలో పెరుగుతున్న కరోనా కేసుల నేపధ్యంలో ఇలాంటి తప్పుదోవ పెట్టించే వార్తాలు సోషల్ మీడియాలో విస్తృతంగా షేర్ చేస్తున్నారు.
చివరగా, ఈ వీడియో మధ్యప్రదేశ్ లోని ఉజ్జైన్ కి సంబంధించింది, ఢిల్లీకి సంబంధించింది కాదు.

created: November 30, 2020


text:
ఈ వీడియోలో కనిపించేది స్వీడెన్‌లోని సన్ డాగ్, హిమాలయాల వద్ద మణి దర్శనం కాదు - FACTLY
Sai Krishna Muthyanolla
July 9, 2021
ఈ వీడియోలో జరిగేది మణిదర్శన్ అనే ప్రత్యేక సూర్యోదయం అని అంటూ ఒక పోస్ట్ ద్వారా బాగా షేర్ చేస్తున్నారు. మణిదర్శన్ హిమాలయల వద్ద తెల్లవారుజామున 3.30 గంటలకు జరుగుతుంది, దీనిని లార్డ్ శివ విశ్వరూప దర్శనంగా పరిగణిస్తారు అని ఈ పోస్ట్‌లో అంటున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: వీడియోలో కనిపించేది మణిదర్శన్ అనే ప్రత్యేక సూర్యోదయం.
ఫాక్ట్: వీడియోలో కనిపించేది స్వీడన్లో 2019 లో జరిగిన సన్ డాగ్ అనే ఆప్టికల్ చర్య, మణిదర్శన్ కాదు. వాతావరణంలోని నీరు చిన్న మంచు స్ఫటికాలుగా గడ్డకట్టవచ్చు. ఈ స్ఫటికాలు నేలకు రాలుతుండగా, ఈ అలైన్‌మెంట్ సమయంలో, ప్రతి స్ఫటికం ఒక చిన్న లెన్స్ వలె చేసి, సూర్యకాంతిని మన దృష్టిలోకి వక్రీభవనం (రిఫ్రాక్ట్) చేస్తుంది. దీన్నే సన్ డాగ్ అని అంటారు. సన్ డాగ్లకు సాంకేతిక నామం పరహిలియో. హిమాలయాలలో మణి మహేష్ శిఖరంపై సూర్యోదయం అయినప్పుడు పక్కన సరస్సు లో శివుడి కిరీటంపై సూర్యుడు వజ్రంలా ప్రకశిస్తున్నట్టు కనబడుతుంది, దీనిని మణిదర్శన్ అని పిలుస్తారు. ఈ రెండిటికీ సంబంధం లేదు. కావున, పోస్ట్ ద్వారా చెప్పేది తప్పు.
వీడియోను స్క్రీన్‌షాట్ తీసి రివర్స్ ఇమేజ్ సెర్చ్ చేసినప్పుడు అదే వీడియో యూట్యూబ్ లో లభించింది. 03 జనవరి 2019న అప్లోడ్ చేసిన ఈ వీడియో టైటిల్, ‘రేర్ సైట్ అఫ్ ఏ సన్ డాగ్ (పరహిలియో)’. 13 జనువరి 2019 న పబ్లిష్ చేసిన ఒక ట్విట్టర్ పోస్ట్ లో కూడా ఈ వీడియో సన్ డాగ్ (పరహిలియో) గా తెలిపారు. చల్లగా ఉన్నప్పుడు చంద్రుడు,  సూర్యుడు యొక్క హాలోస్ కనబడతాయని, ఈ ప్రక్రియ స్వీడన్‌లో రెండు రోజుల క్రితం జరిగినట్టు ఆ ట్వీట్ లో చూడొచ్చు.
ఇది సన్ డాగ్ అని క్లూ తీసుకొని, దాన్ని కీ వర్డ్ గా తీసుకొని సెర్చ్ చేసినప్పుడు కొన్ని ఆర్టికల్స్ మరియు వీడియోలు లభించాయి. మాస్కో, రష్యాలో 2014లో జరిగిన సన్ డాగ్ (పరహిలియో) మరియు 2018లో స్వీడన్‌లో జరిగిన సన్ డాగ్ విజువల్స్ పోస్ట్ లోని వీడియోతో పోలిఉన్నాయి.
స్వీడన్‌లో జరిగిన సన్ డాగ్ అనే చర్యని నాసా వారు కూడా వివరించారు. కొన్నిసార్లు సూర్యుడిని ఒక పెద్ద లెన్స్ ద్వారా చూస్తున్నట్లు కనిపిస్తుంది. వాస్తవానికి మంచు స్ఫటికాలు చేయబట్టి  మిలియన్లలో చిన్న లెన్స్ ఉన్నట్టు. వాతావరణంలో నీరు చిన్న, మంచు స్ఫటికాలుగా గడ్డకట్టవచ్చు. ఈ  స్ఫటికాలు నేలకు రాలుతుండగా, ఈ అలైన్‌మెంట్ సమయంలో, ప్రతి స్ఫటికం ఒక చిన్న లెన్స్ వలె పనిచేస్తుంది, సూర్యకాంతిని మన దృష్టిలోకి వక్రీభవనం (రిఫ్రాక్ట్) చేస్తుంది. సన్ డాగ్లకు సాంకేతిక నామం పరహిలియో.
అయితే, వీడియోలోని ఈ చర్య  హిమాలయాలలోని మణి మహేష్ కైలాశ్ శిఖరంపై సంభవించే మణిదర్శన్ కాదు. పీర్ పింజల్ శ్రేణిలోని శిఖరం,  సరస్సు పవిత్రమైనవిగా పరిగణించబడతాయి. నిజానికి ఈ సరస్సు శివుడికి అంకితం చేయబడిన ఒక ప్రసిద్ధ హిందూ యాత్రా స్థలం. పురాణగాథ ప్రకారం, ఈ శక్తివంతమైన శిఖరం శివుడి నివాసంగా ఉండేది. మణి మహేష్ శిఖరంపై సూర్యోదయాన్ని చూపించే వీడియోను యూట్యూబ్ లో చూడవచ్చు, అక్కడ శివుడి కిరీటంపై సూర్యుడు వజ్రంలా ప్రకాశిస్తూ కనిపిస్తాడు. ప్రతిబింబాన్ని మణి మహేష్ సరస్సులో కూడా చూడవచ్చు, దీనిని మణిదర్శన్ అని పిలుస్తారు.
చివరగా, ఈ వీడియో లో కనిపించేది స్వీడన్ లోని సన్ డాగ్, మణిదర్శన్ కాదు.


text:
వీడియోలో ఉన్నది కిమ్ జాంగ్-ఇల్ (కిమ్ జాంగ్-ఉన్ తండ్రి) మృతదేహం; ప్రస్తుత ఉత్తర కొరియా అధ్యక్షుడు కిమ్ జాంగ్-ఉన్ ది కాదు - FACTLY
Sai Krishna Muthyanolla
April 30, 2020
ఒక మృతదేహాన్ని శవ పేటిక లో పెట్టిన వీడియో ని ఫేస్బుక్ లో పోస్టు చేసి, ఉత్తర కొరియా అధ్యక్షుడు కిమ్ జాంగ్-ఉన్ మరణించాడని చెప్తున్నారు. కానీ, FACTLY విశ్లేషణ లో ఆ వీడియో 2011 లో కిమ్ జాంగ్-ఇల్ చనిపోయినప్పుడు, ఆయన మృతదేహాన్ని ప్రజల సందర్శన కోసం పెట్టినప్పుడు తీసినదని తేలింది. కిమ్ జాంగ్-ఇల్ ఉత్తర కొరియా యొక్క మాజీ అధ్యక్షుడు మరియు ప్రస్తుత అధ్యక్షుడు కిమ్ జాంగ్-ఉన్ కి తండ్రి. కిమ్ జాంగ్-ఉన్ ఇటీవల జరిగిన తన తాత పుట్టిన రోజు వార్షికోత్సవాలలో కనిపించకపోవడంతో అతను మరణించి ఉంటాడనే వార్తలు మొదలయ్యాయి, కాని దక్షిణ కొరియా అధికారులు కిమ్ జాంగ్-ఉన్ ఆచూకీ తమ ప్రభుత్వానికి తెలుసునని చెప్పారు. అయితే, 30 ఏప్రిల్ 2020 నాటికి, కిమ్ జాంగ్-ఉన్ ఆరోగ్య పరిస్థితి కి సంబంధించి ఎటువంటి కచ్చితమైన సమాచారం లేదు.
సోర్సెస్:
క్లెయిమ్: ఫేస్బుక్ పోస్ట్ (ఆర్కైవ్డ్)
ఫాక్ట్:
1. ‘AP Archive’ వీడియో – https://www.youtube.com/watch?v=xCBhMIK_KGM
2. న్యూస్ ఆర్టికల్ – https://www.thespec.com/news/world/2011/12/20/nk-leaders-view-kim-jong-il-body.html
‘మీకు తెలుసా’  సిరీస్ లో మా వీడియోస్ మీరు చూసారా?


text:
ఈ వీడియో జపాన్ రెస్టారెంట్లలో ఉపయోగించే ఆహార ప్రతిరూపాల తయారీని చూపిస్తున్నది - FACTLY
Sai Krishna Muthyanolla
February 28, 2024
మనం తినే క్యాబేజీని కృత్రిమంగా తయారు చేస్తున్నారంటూ ఓ పోస్ట్ సోషల్ మీడియాలో వైరల్ అవుతోంది. దీనికి మద్దతుగా కృత్రిమ (నకిలీ) క్యాబేజీని తయారు చేస్తున్న దృశ్యాలను చూపించే వీడియో ఒకటి జత చేసి షేర్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: కృత్రిమ(నకిలీ) క్యాబేజీ తయారు చేస్తున్నారు, దానికి సంబంధించిన వీడియో.
ఫాక్ట్(నిజం): ఈ వీడియోలోని దృశ్యాలు జపాన్‌లో ఉపయోగించే మైనపుతో తయారు చేసే  ఆహార నమూనాలను (ప్రతిరూపాలను) తయారు చేయడాన్ని చూపిస్తున్నది. ఈ కృత్రిమ క్యాబేజీలు ఆహారంగా వినియోగించరు, వీటిని జపాన్‌లోని రెస్టారెంట్‌ల వద్ద ప్రదర్శిస్తారు. దీని వల్ల ఆహారం కోసం వచ్చే కస్టమర్స్ వారు ఆర్డర్ చేసే పదార్థాలు వాస్తవంగా ఎలా ఉంటుందో చూడగలరు. జపాన్ ఆహార పరిశ్రమలో ఇటువంటి కృత్రిమ ఆహార నమూనాలను (ప్రతిరూపాలను) ఉపయోగించడం ఒక సాధారణ పద్ధతి. కావున పోస్టు ద్వారా చెప్పేది తప్పు.
ఈ వైరల్ వీడియో వాస్తవానికి కృత్రిమ క్యాబేజీ తయారీని చూపిస్తుంది. అయితే, ఈ కృత్రిమ క్యాబేజీలు ఆహారంగా వినియోగం కోసం తయారుచేయడం లేదు, వీటిని జపాన్‌లోని రెస్టారెంట్‌ల వద్ద ఆహార నమూనాల (ప్రతిరూపాలు)గా ఉపయోగిస్తారు.
ఈ వీడియోకి సంబంధించిన సంచారం కోసం తగిన కీవర్డ్స్ ఉపయోగించి ఇంటర్నెట్లో వెతకగా, ఇవే దృశ్యాలను చూపిస్తున్న ఎక్కువ నిడివి గల వీడియోను ‘macdeetube’ అనే యూట్యూబ్ ఛానల్ ఫిబ్రవరి 2014న షేర్ చేసింది. ఈ వీడియో యొక్క వివరణ పరిశీలించగా, “ఈ వీడియో జపాన్‌లోని గిఫు ప్రిఫెక్చర్‌లోని రెస్టారెంట్‌లలో  ఉపయోగించే మాంసాలు, కూరగాయల ప్రతిరూపాలను మరియు వారి అందించే మెనూలోని ఆహార పదార్థాల యొక్క అల్ట్రా-రియలిస్టిక్ (అత్యంత సహజంగా మరియు వాస్తవికంగా కనిపించే)  ప్రతిరూపాలు తయారుచేయడాన్ని చూపిస్తుంది.”
ఇదే విషయానికి సంబంధించిన మరింత సమాచారం కోసం వెతకగా, ఈ కృత్రిమ ఆహార ప్రతిరూపాలను తయారుచేయడం గురించి రిపోర్ట్ చేసిన వార్త కథనాలు లభించాయి (ఇక్కడ & ఇక్కడ). ఈ రిపోర్ట్స్ ప్రకారం ‘షోకుహిన్ శాంపిల్’ లేదా ‘ఫుడ్ శాంపిల్’ అని పిలవబడే ఈ సహజంగా మరియు వాస్తవికంగా కనిపించే ఆహార పదార్థాల యొక్క  ప్రతిరూపాలను జపాన్‌లోని రెస్టారెంట్‌ల వద్ద ప్రదర్శిస్తారు. దీని వల్ల ఆహారం కోసం వచ్చే కస్టమర్స్ వారు ఆర్డర్ చేసే పదార్థాలు వాస్తవంగా ఎలా ఉంటుందో చూడగలరు. దీన్ని బట్టి ఈ వైరల్ వీడియో జపాన్ రెస్టారెంట్ లలో ఉపయోగించే  ఆహార నమూనా తయారీకి సంబంధించిన దృశ్యాలను చూపిస్తుంది అని నిర్ధారించవచ్చు.
గతంలో కూడా ఇలాంటి కృత్రిమ క్యాబేజీని తయారు చేస్తున్న దృశ్యాలను చూపించే వీడియోలను షేర్ చేస్తూ చైనా సింథటిక్ (నకిలీ) క్యాబేజీలను అమెరికన్ మార్కెట్లకు పంపుతుంది అంటూ పోస్టులు వైరల్‌గా మారగా, ఫాక్ట్-చెకింగ్ సంస్థ స్నోప్స్ (Snopes), ఈ వాదనన తప్పు అని నిర్థారించింది. అంతేకాకుండా,  వైరల్ వీడియోలోని దృశ్యాలు జపనీస్ మైనపు ఆహార నమూనాలను చూపిస్తున్నట్లు స్పష్టం చేశారు.
చివరగా, ఈ వీడియో జపాన్ రెస్టారెంట్లలో ఉపయోగించే ఆహార ప్రతిరూపాల తయారీని చూపిస్తున్నది, ఈ కృత్రిమ క్యాబేజీలను ఆహారంగా వినియోగించరు.

created: February 28, 2024


text:
ఈ వీడియోలో ఓటర్లు EVMలను ధ్వంసం చేసింది తమ ఓట్లు ఇతరులు వేసారన్న కారణానికి, ఎవరికి వేసినా బీజేపీకి పడుతుందని కాదు - FACTLY
Sai Krishna Muthyanolla
April 29, 2024
మాణిపూర్‌లో జరిగే ఎన్నికల్లో ఏ పార్టీ గుర్తుకు ఓటు వేసినా, బీజేపీ కమలం గుర్తుకే పడుతుందని ప్రజలు ఆగ్రహించి EVM మెషిన్‌లను నేలకేసి కొట్టారంటూ ఒక వీడియో సోషల్ మీడియాలో విస్తృతంగా షేర్ అవుతోంది (ఇక్కడ & ఇక్కడ). ఈ కథనం ద్వారా ఆ వీడియోకు సంబంధించి నిజాలేమిటో తెలుసుకుందాం.
క్లెయిమ్: మాణిపూర్‌లో ఏ పార్టీ గుర్తుకు ఓటు వేసినా, బీజేపీ కమలం గుర్తుకే పడుతుందని ఆగ్రహించి EVM మెషిన్‌లను ప్రజలు నేలకేసి కొట్టిన వీడియో.
ఫాక్ట్(నిజం): ఈ వీడియోలోని ఘటన మాణిపూర్ ఖురాయ్ అసెంబ్లీ సెగ్మెంట్‌లో జరిగింది. తమ ఓట్లు అంతకు ముందే ఎవరో వేసినట్టు చూపించడంతో ఆగ్రహించిన ఓటర్‌లు ఇలా EVMలను ధ్వంసం చేశారు. ఒక పార్టీకు ఓటు వేస్తే వేరే పార్టీకు పడ్డ ఘటనలు మణిపూర్‌లో రిపోర్ట్ కాలేదు. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
ప్రస్తుతం షేర్ అవుతున్న ఈ వీడియోకు సంబంధించి మరింత సమాచారం కోసం కీవర్డ్ సెర్చ్ చేయగా ఇవే దృశ్యాలను రిపోర్ట్ చేసిన పలు వార్తా కథనాలు మాకు కనిపించాయి. ఈ కథనాల ప్రకారం వీడియోలోని దృశ్యాలు మణిపూర్‌లోని ఖురాయ్ అసెంబ్లీ సెగ్మెంట్‌లో జరిగిన ఘటనకు సంబంధించిందని తెలుసుతుంది.
ఖురాయ్, మొయిరంగకంపు సాజేబ్ ప్రాంతంలోని ఒక పాఠశాలలో ఏర్పాటు చేసిన పోలింగ్ బూత్‌లో ఓటర్‌లు ఆగ్రహంతో EVMలను ధ్వంసం చేశారు. ఈ బూత్‌లో కొందరి ఓట్లు అంతకు ముందే ఎవరో వేసినట్టు తెలియడంతో ఆగ్రహంతో వారు ఇలా చేసినట్టు ఈ కథనాలు రిపోర్ట్ చేశాయి.
ఈ ఘటనకు సంబంధించిన మరికొన్ని వార్తా కథనాలు ఇక్కడ మరియు ఇక్కడ చూడొచ్చు. ఈ కథనాలు కూడా ఈ ఘటనకు కొందరి ఓట్లు అంతకు ముందే ఎవరో వేసినట్టు చూపించడమే అని పేర్కొన్నాయి. ఈ ఘటనకు కారణం ‘ఏ గుర్తుకు వేసినా, బీజేపీ కమలం గుర్తుకే ఓటు పడడం ‘ అని రిపోర్ట్ చేసిన కథనాలేవి మాకు కనిపించలేదు.
ఐతే ఈ ఘటనను పరిగణలోకి తీసుకున్న ఎన్నికల కమిషన్ ఈ బూత్‌లో తిరిగి రీపోలింగ్‌కు ఆదేశించింది.  కాగా మణిపూర్‌లో పలు పార్టీలు అక్రమాలకూ పాల్పడుతున్నాయని ఓటర్లు అసహనం వ్యక్తం చేసినట్టు వార్తా కథనాలు రిపోర్ట్ చేసినప్పటికీ, మణిపూర్‌లో ఇలా ఒక పార్టీకు ఓటు వేస్తే వేరే పార్టీకు పడ్డ ఘటనలు మాత్రం రిపోర్ట్ కాలేదు.
ఇదే విషయాన్నీ మణిపూర్ చీఫ్ ఎలెక్టోరల్ ఆఫీసర్ కూడా ట్విట్టర్ ద్వారా తెలియచేసారు.
FAKE NEWS: The video seen here is a case of mob violence in a Polling Station (3/21 Khurai Assembly Segment) in Imphal East and Re-poll has already been done in the said Polling Station on 22 April, 2024. No case of mismatch on the button pressed in the Ballot Unit and Paper Slip… https://t.co/sxAoQO19m8
చివరగా, ఈ వీడియోలో ఓటర్లు EVMలను ధ్వంసం చేసింది తమ ఓట్లు ఇతరులు వేసారన్న కారణానికి, ఎవరికి వేసినా బీజేపీకి పడుతుందని కాదు.


text:
రిజర్వేషన్ల వల్ల ఉపయోగం లేదు అని చంద్రబాబు నాయుడు అన్నట్టు ఉన్న ఈ వీడియో డిజిటల్‌గా ఎడిట్ చేసింది - FACTLY
Sai Krishna Muthyanolla
May 15, 2024
టీడీపీ అధికారంలోకి వస్తే ఎస్సీ, ఎస్టీ, బీసీ, మైనారిటీల రిజర్వేషన్లు రద్దు చేసే కుట్ర జరుగుతుంది అంటూ చంద్రబాబు నాయుడు వీడియో ఒకటి సోషల్ మీడియాలో విస్తృతంగా షేర్ అవుతూ ఉంది. ‘ఏడు దశాబ్దాలుగా రిజర్వేషన్లు అందించినా ఎం లాభం జరిగింది? ఎస్సీ, ఎస్టీ, బీసీ, మైనారిటీల జీవితాలు మారాయా?’ అని చంద్రబాబు నాయుడు అనడం ఈ వీడియోలో చూడొచ్చు (ఇక్కడ & ఇక్కడ). ఈ కథనం ద్వారా ఆ వీడియోకు సంబంధించి నిజమేంటో చూద్దాం.
క్లెయిమ్: ఇన్నేళ్లుగా రిజర్వేషన్లు ఇచ్చి సాధించింది ఏంటి. ఎస్సీ, ఎస్టీ, బీసీ, మైనారిటీలకు రిజర్వేషన్ల వల్ల ఉపయోగం లేదు – చంద్రబాబు నాయుడు
ఫాక్ట్(నిజం): ఈ వీడియో డిజిటల్‌గా ఎడిట్ చేసింది. రిజర్వేషన్లు తప్పనిసరిగా ఉండాలి, వాటిని విస్మరించలేము. కానీ రిజర్వేషన్లకు మించి ఏదైనా చేయాలి, అప్పుడే సాధికారత సాధించవచ్చు’ అని చంద్రబాబు అన్న వీడియోను ఎడిట్ చేసి అయన రిజర్వేషన్లకు వ్యతిరేకంగా మాట్లాడినట్టు చిత్రీకరించారు. కావున పోస్టు ద్వారా చెప్పేది తప్పు.
ఇటీవల అసెంబ్లీ ఎన్నికల నేపథ్యంలో చంద్రబాబు నాయుడు ANIతో వివిధ అంశాల గురించి మాట్లాడాడు. ప్రస్తుతం షేర్ అవుతున్న వీడియో క్లిప్ ఈ ఇంటర్వ్యూ నుండి సేకరించిందే. ఐతే ఈ ఇంటర్వ్యూలో రిజర్వేషన్లు రద్దు చేస్తామని చంద్రబాబు నాయుడు అనలేదు.
రిజర్వేషన్ల గురించి మాట్లాడుతూ ‘ఏడు దశాబ్దాలుగా ఎస్సీ, ఎస్టీ, బీసీ మైనారిటీలకు రిజర్వేషన్లు అందిస్తూ వచ్చాము, వాళ్ళ జీవితాలు ఎమన్నా మారాయా? అందుకే రిజర్వేషన్లకు మించి చేయాల్సి ఉంది. రిజర్వేషన్లు తప్పనిసరిగా ఉండాలి, వాటిని విస్మరించలేము, కానీ జర్వేషన్ లు ఒక్కటే పరిష్కారం కాదు, అంతకు మించి ఏదైనా చేయాలి, అప్పుడే సాధికారత సాధించవచ్చు’ అని చంద్రబాబు వ్యాఖ్యానించాడు.
ఐతే ఈ ఇంటర్వ్యూలో చంద్రబాబు చేసిన వ్యాఖ్యలను డిజిటల్‌గా ఎడిట్ చేసి చంద్రబాబు రిజర్వేషన్లకు వ్యతిరేకంగా మాట్లాడినట్టు చిత్రీకరించారు. ఐతే ఈ వీడియో సోషల్ మీడియాలో వైరల్ అవడంతో చంద్రబాబు నాయుడు కూడా ఈ వీడియో ఫేక్ అని ట్విట్టర్ ద్వారా తెలిపాడు. తాను రిజర్వేషన్లపై చేసిన వ్యాఖ్యలను షేర్ చేసాడు.
ఇంకొన్ని గంటల్లో పోలింగ్ మొదలవబోతోంది. ఈ కొన్ని గంటలైనా నిజాయితీగా ఉండాలనే ఇంగిత జ్ఞానం జగన్ కి లేదు. ఉంటే ఇలా కుల మతాలను రెచ్చగొట్టే ఫేక్ వీడియోలను చేయించడు. వైసీపీ వాళ్ళు సర్క్యూలేట్ చేస్తున్న ఫేక్ వీడియోకి నేను మాట్లాడిన ఈ అసలు వీడియో ఆధారం. దీన్నే వాళ్ళు ఫేక్ చేసారు. ఎన్నికలు… pic.twitter.com/tZKOHxnTsn
చివరగా, రిజర్వేషన్ల వల్ల ఉపయోగం లేదు అని చంద్రబాబు నాయుడు అన్నట్టు ఉన్న ఈ వీడియో డిజిటల్‌గా ఎడిట్ చేసింది.


text:
జరగబోయే పార్లమెంట్ ఎన్నికల్లో BRS పార్టీ గెలిచే స్థానాలు జీరో అని వినోద్ కుమార్ అన్నట్టు ఉన్న ఈ వీడియో డిజిటల్‌గా ఎడిట్ చేసింది - FACTLY
Sai Krishna Muthyanolla
March 21, 2024
త్వరలో జరగబోయే పార్లమెంట్ ఎన్నికల్లో BRS పార్టీ ఒక్క స్థానం కూడా గెలవదని ఆ పార్టీ నేత బోయినపల్లి వినోద్ కుమార్ వ్యాఖ్యానించాడంటూ ఒక వీడియో సోషల్ మీడియాలో విస్తృతంగా షేర్ అవుతోంది (ఇక్కడ, ఇక్కడ & ఇక్కడ). ఈ కథనం ద్వారా ఆ వీడియోకు సంబంధించి నిజమేంటో చూద్దాం.
క్లెయిమ్: త్వరలో జరగబోయే పార్లమెంట్ ఎన్నికల్లో BRS పార్టీ ఒక్క స్థానం కూడా గెలవదు – బోయినపల్లి వినోద్ కుమార్.
ఫాక్ట్(నిజం): ఇటీవల బోయినపల్లి వినోద్ కుమార్ ఒక మీడియా ఇంటర్వ్యూలో మాట్లాడుతూ జరగబోయే ఎన్నికల్లో BRSకు కష్టంగా ఉంటుందని వ్యాఖ్యానించాడు. ఐతే వేరే పార్టీలను ఉద్దేశించి ఆయన వాడిన ‘జీరో’ అనే పదాన్ని ‘BRSకు ఎన్ని సీట్లు వస్తాయన్న’ ప్రశ్నకు బదులుగా అన్నట్టు డిజిటల్‌గా ఎడిట్ చేసారు. కావున పోస్టు ద్వారా చెప్పేది తప్పు.
ఇటీవల బోయినపల్లి వినోద్ కుమార్ ఒక మీడియా ఇంటర్వ్యూలో మాట్లాడుతూ జరగబోయే ఎన్నికల్లో BRSకు కష్టంగా ఉంటుందని వ్యాఖ్యానించాడు. ప్రస్తుతం షేర్ అవుతున్న వీడియో ఈ ఇంటర్వ్యూకు సంబంధించిందే. ఐతే ఇంటర్వ్యూలో ఎక్కడ కూడా BRSకు వచ్చే సీట్లు సున్నా అంటూ ఆయన అనలేదు.
ఈ వీడియోకు సంబంధించి మరింత సమాచారం కోసం యూట్యూబ్‌లో వెతకగా ఈ  ఇంటర్వ్యూకు సంబంధించిన పూర్తి వీడియో మాకు లభించింది. ఈసారి జరగబోయే పార్లమెంట్ ఎన్నికల్లో BRSకు ఎన్ని సీట్లు వస్తాయని విలేకరి అడిగిన ప్రశ్నకు వినోద్ కుమార్ స్పందిస్తూ ఈసారి తమ పార్టీకు కష్టంగా ఉంటుందంటూ అయన వ్యాఖ్యానించారు. దీనికి కొనసాగింపుగానే మాట్లాడుతూ తమిళనాడులోని DMK & AIADMK ప్రస్తావన తీసుకొచ్చాడు. ఈ పార్టీల సభ్యులు ఒక్కసారి కూడా లోక్‌సభలో ఉండరు అంటూ ‘జీరో’ అనే పదాన్ని వాడతాడు.
ఐతే వినోద్ కుమార్ ‘జీరో’ అన్న క్లిప్‌ను డిజిటల్‌గా ఎడిట్ చేసి, ‘BRSకు ఎన్ని సీట్లు వస్తాయన్న’ ప్రశ్నకు అయన ‘జీరో’ అన్నట్టు సృష్టించారు. దీన్నిబట్టి, ప్రస్తుతం షేర్ అవుతున్న వీడియో డిజిటల్‌గా ఎడిట్ చేసిన వీడియో అని స్పష్టమవుతుంది.
చివరగా, జరగబోయే పార్లమెంట్ ఎన్నికల్లో BRS పార్టీ గెలిచే స్థానాలు జీరో అని వినోద్ కుమార్ అన్నట్టు ఉన్న ఈ వీడియో డిజిటల్‌గా ఎడిట్ చేసింది.


text:
కోవిడ్-19 చికిత్స కోసం ప్లాస్మా దానం చేయడానికి సిద్ధంగా ఉన్న వ్యక్తులని షేర్ అవుతున్న ఈ లిస్టు ఫేక్ - FACTLY
Sai Krishna Muthyanolla
August 26, 2020
కోవిడ్-19 చికిత్స కోసం ప్లాస్మా అవసరమైతే, ప్లాస్మా దానం చేయడానికి సిద్ధంగా ఉన్న ఈ లిస్టులోని వ్యక్తులను సంప్రదించండి అని చెప్తూ, కొన్ని పేర్లు, వాళ్ళ బ్లడ్ గ్రూప్లు మరియు ఫోన్ నెంబర్లతో కూడిన మెసేజ్ ని సోషల్ మీడియాలో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
క్లెయిమ్ (దావా): కోవిడ్-19 చికిత్స కోసం ప్లాస్మా దానం చేయడానికి సిద్ధంగా ఉన్న వ్యక్తుల పేర్లు, బ్లడ్ గ్రూప్లు మరియు ఫోన్ నెంబర్లు.
ఫాక్ట్ (నిజం):  అవే పేర్లు, బ్లడ్ గ్రూప్లు మరియు ఫోన్ నెంబర్లతో కూడిన మెసేజ్ 2016 నుండి రక్తదానం చేసే వారి లిస్టుగా ఇంగ్లీష్ లో షేర్ అవుతుంది. ఇప్పుడు అదే లిస్టు ప్లాస్మా దానం చేసే వారి వివరలుగా షేర్ చేయబడుతుంది. కావున పోస్ట్ లో చెప్పింది తప్పు.
పోస్ట్ లోని మెసేజ్ లో ఇచ్చిన వివరాల గురించి వెతకగా, అదే మెసేజ్ 2016 నుండి ఇంటర్నెట్ లో షేర్ అవుతున్నట్టుగా తెలిసింది. కానీ, అప్పుడు ఆ లిస్టు రక్తదానం చేసే వారి లిస్టుగా షేర్ చేయడింది; ప్లాస్మా దానం చేసే వారి లిస్టుగా కాదు. అదే లిస్టు 2017, 2018 మరియు 2019 లలో రక్తదానం చేసే వారి లిస్టుగా షేర్ చేయబడినట్టు ఇక్కడ, ఇక్కడ, మరియు ఇక్కడ చూడవొచ్చు.
లిస్టులోని ఫోన్ నెంబర్లకు కాల్ చేయగా, కొన్ని సర్వీస్ లో లేవు, మిగితా కాల్స్ ని ఎవరు ఎత్తలేదు. కోవిడ్-19 చికిత్స కోసం ఇతరులకు ప్లాస్మా దానం చేయాలంటే, కోవిడ్-19 వ్యాధి వచ్చి, దాని నుండి కోలుకొని ఉండాలి. 2016 నుండి వైరల్ అవుతున్న లిస్టులోని ఆ వ్యక్తులకే కరోనా వచ్చి, దాని నుండి వారు కోలుకొని, ప్లాస్మా దానం చేసే అవకాశం చాలా తక్కువ.
చివరగా, కోవిడ్-19 చికిత్స కోసం ప్లాస్మా దానం చేయడానికి సిద్ధంగా ఉన్న వ్యక్తులని షేర్ అవుతున్న ఈ లిస్టు ఫేక్.


text:
2011 ఫోటో పెట్టి, ‘జామియా విద్యార్థులపై పోలీస్ చర్య’ అంటూ తప్పుగా షేర్ చేస్తున్నారు - FACTLY
Sai Krishna Muthyanolla
December 17, 2019
‘జామియా విద్యార్థులపై పోలీస్ చర్య’ అంటూ ఒక ఫోటోతో కూడిన పోస్ట్ ని ఫేస్బుక్ లో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో విశ్లేషిద్ధాం.
జామియా విద్యార్థులపై పోలీసులు చర్య తీసుకుంటున్న ఫోటో.
ఫాక్ట్ (నిజం): ఫోటోలోని సంఘటన 2011 లో జరిగింది. ఫోటోలో పోలీసు కాళ్ళ కింద ఉన్నది ఆనంద్ బడౌరియా (సమాజ్ వాదీ పార్టీ లీడర్). ఆ ఫోటోకి, తాజాగా జరిగిన సంఘటనలకి ఎటువంటి సంబంధం లేదు.  కావున పోస్ట్ లో చెప్పింది తప్పు.
పోస్ట్ లోని ఫోటోని గూగుల్ రివర్స్ ఇమేజ్ సెర్చ్ లో వెతకగా, ‘లల్లన్ టాప్’ వారు 2016 లో ప్రచురించిన ఆర్టికల్ సెర్చ్ రిజల్ట్స్ లో వస్తుంది. ఆ ఆర్టికల్ లో అదే ఫోటో పెట్టి, DIG బూట్ల కింద ఆనంద్ ముఖం ఉన్న ఫోటో 2011 లో వార్తాపత్రికలు ప్రచురించినట్టుగా రాసారు. ఆనంద్ బడౌరియా సమాజ్ వాదీ (లోహ్య వాహిని) పార్టీ లీడర్ అని ఆర్టికల్ లో చదవొచ్చు.
ఆర్టికల్ లోని హిందీ పదాలతో గూగుల్ లో వెతకగా, అదే ఫోటోతో ‘Catch News’ వారు ప్రచురించిన ఆర్టికల్ దొరుకుతుంది. ఆ ఆర్టికల్ లో కూడా ఫోటో కింద ‘ డీకే ఠాకూర్ బూట్ల కింద బడౌరియా’ అని రాసి ఉంటుంది. ఆ ఫోటో తీసిన వ్యక్తి ప్రమోద్ అధికారి అని రాసి ఉంటుంది. తన గురించి వెతకగా, అతను ప్రముఖ ఫోటో జర్నలిస్ట్ అని తెలుస్తుంది.
2011 ఫోటో కాబట్టి, టైం ఫిల్టర్ పెట్టి ఫోటోని గూగుల్ లో వెతకగా, 2011 లో ‘bhadas4media’ అనే వెబ్ సైట్ ప్రచురించిన ఆర్టికల్ ఒకటి సెర్చ్ రిజల్ట్స్ లో వస్తుంది. ఆ ఆర్టికల్ లో అదే ఫోటోతో కూడిన పేపర్ క్లిప్పింగ్ ఫోటోని చూడవొచ్చు. ఆ సంఘటన పై మరింత సమాచారం కోసం ఇక్కడ చదవొచ్చు.
చివరగా, 2011 ఫోటో పెట్టి, ‘జామియా విద్యార్థులపై పోలీస్ చర్య’ అంటూ తప్పుగా షేర్ చేస్తున్నారు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: December 17, 2019


text:
చంద్రబాబు అమిత్ షా కాళ్లు మొక్కినట్లు చూపిస్తున్న ఈ వైరల్ ఫోటో మార్ఫింగ్ చేయబడింది. - FACTLY
Sai Krishna Muthyanolla
February 8, 2024
07 ఫిబ్రవరి 2024న ఢిల్లీలో అమిత్ షాతో భేటీ అయిన చంద్రబాబు నాయుడు అమిత్ షా కాళ్లు మొక్కారు అని చెప్తు ఫోటో ఒకటి సోషల్ మీడియాలో వైరల్ అవుతోంది. అలాగే ఇదే ఫోటోని రిపోర్ట్ చేస్తూ ‘Way2News’ పబ్లిష్ చేసిన కథనమంటూ ఫోటో ఒకటి వైరల్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: చంద్రబాబు నాయుడు అమిత్ షా కాళ్లు మొక్కారు. దానికి సంబందించిన ఫోటో.
ఫాక్ట్(నిజం): చంద్రబాబు నాయుడు అమిత్ షా కాళ్లు మొక్కినట్లు చూపిస్తున్న ఈ వైరల్ ఫోటో, రెండు వేర్వేరు ఫోటోలను జోడిస్తూ మార్ఫింగ్ చేయబడింది. మొదటి అంతర్జాతీయ యోగా దినోత్సవం వేడుకలలో చంద్రబాబు యోగ ఆసనాలు వేసినపుడు 2018లో తీసిన ఫోటోను, అలాగే 2023లో అమిత్ షా బీజేపీ సీనియర్ నాయకుడు మురళీ మనోహర్ జోషీని ఆయన నివాసంలో కలిసి ఆశీస్సులు తీసుకున్న సందర్భంగా తీసిన ఫోటోను జోడిస్తూ మార్ఫింగ్  చేస్తూ ఈ వైరల్ ఫోటో రూపొందించారు. అంతేకాకుండా,ఈ వార్తను ‘Way2News’ ప్రచురించలేదు. ఇది వారి లోగోను వాడి తప్పుడు కథనంతో ఎడిట్ చేస్తూ షేర్ చేసిన ఫోటో అని ‘Way2News’ సంస్థ X పోస్టు ద్వారా స్పష్టత ఇచ్చింది. కావున పోస్టులో చేసిన క్లెయిమ్ తప్పు .
ముందుగా వైరల్ పోస్టులో తెలుపుతున్నట్టు ఇటీవల ఢిల్లీలో అమిత్ షాతో భేటీ అయిన చంద్రబాబు అమిత్ షా కాళ్లు మొక్కారా అనే విషయాన్ని గురించి తగిన కీవర్డ్స్ ఉపయోగించి వెతకగా, టీడీపీ అధినేత చంద్రబాబు నాయుడు 07 ఫిబ్రవరి 2024న కేంద్ర హోంమంత్రి అమిత్ షాని కలిసేందుకు ఢిల్లీకి వెళ్లినట్లు పలు రిపోర్ట్స్( ఇక్కడ & ఇక్కడ) లభించాయి, కానీ వైరల్ పోస్టులో చెప్పినట్లు చంద్రబాబు అమిత్ షా కాళ్లు మొక్కారని చెప్పే ఎలాంటి రిపోర్ట్స్ లభించలేదు.
ఈ వైరల్ ఫోటోకు సంబంధించిన మరింత సమాచారం కోసం ఇంటర్నెట్‌లో రివర్స్ ఇమేజ్ సెర్చ్ చేయగా, ఈ ఫోటోలో కనిపిస్తున్న చంద్రబాబు నాయుడు ఫోటో 2018లో జరిగిన మొదటి అంతర్జాతీయ యోగా  దినోత్సవం వేడుకలలో చంద్రబాబు యోగ ఆసనాలు వేసినపుడు తీసిన ఫోటోగా తెలిసింది. అలాగే ఈ వైరల్ ఫోటోలో కనిపిస్తున్న అమిత్ షాకి సంబంధించిన ఫోటో కోసం వెతకగా, ఇదే ఫోటోను అమిత్ షా జనవరి 2023లో తన X(ట్విట్టర్)లో షేర్ చేశారు అని తెలిసింది. ఈ ఫోటో అమిత్ షా బీజేపీ సీనియర్ నాయకుడు మురళీ మనోహర్ జోషీని ఆయన నివాసంలో కలిసి ఆశీస్సులు తీసుకున్న సందర్భంగా తీసింది. దీన్ని బట్టి ఈ వైరల్ ఫోటో  మార్ఫింగ్ చేయబడింది అని నిర్థారించవచ్చు.
అంతేకాకుండా, ఈ వార్తను Way2News సంస్థ కూడా ప్రచురించలేదు అని తెలిసింది. వైరల్ పోస్టులో షేర్ చేసిన వార్త కథనం పైన ఉన్న ఆర్టికల్ లింక్ ( https://way2.co/p4p3kq)   ద్వారా ‘Way2News’లో వెతికితే “కేసీఆర్, జగన్ కలిసి తెలంగాణకు అన్యాయం చేశారు: ఉత్తమ్” అనే టైటిల్‌తో ప్రచురించిన అసలైన వార్త దొరికింది. దీన్ని బట్టి అసలైన ‘Way2News’ కథనాన్ని ఎడిట్ చేస్తూ పోస్టులో షేర్ చేసిన ఫోటోని రూపొందించారు అని నిర్థారించవచ్చు.
ఈ వార్త వైరల్ అవడంతో, Way2News సంస్థ X(ట్విట్టర్) పోస్ట్ ద్వారా స్పందిస్తూ “మా లోగోను ఉపయోగించి కొందరు తప్పుడు సమాచారాన్ని ప్రచారం చేస్తున్నారని మా దృష్టికి వచ్చింది మరియు ‘అటాచ్ చేసిన పోస్ట్’ వైరల్‌గా మారింది” అంటూ ఈ వార్త కథనం ఫేక్ అని స్పష్టత ఇచ్చారు.
This is not a #Way2News story. Some miscreants are spreading misinformation in #SocialMedia, using our logo, and the 'attached post' has gone viral.   We confirm that this has not been published by @way2_news#Way2News #FactCheckByWay2News pic.twitter.com/Rm46iywft3
చివరగా, చంద్రబాబు నాయుడు అమిత్ షా కాళ్లు మొక్కినట్లు చూపిస్తున్న ఈ వైరల్ ఫోటో మార్ఫింగ్ చేయబడింది, అలాగే చంద్రబాబు అమిత్ షా కాళ్లు మొక్కారు అని చెప్తున్న ఈ ‘Way2News’ వార్తా కూడా ఫేక్.

created: February 8, 2024


text:
‘ఢిల్లీ చలో' రైతుల నిరసన ర్యాలీ కోసం మార్పులు చేయబడిన ట్రాక్టర్లను చూపిస్తున్న ఈ వైరల్ ఫోటో AI ద్వారా రూపొందించబడింది. - FACTLY
Sai Krishna Muthyanolla
February 13, 2024
13 ఫిబ్రవరి 2024న ఢిల్లీలో తలపెట్టిన ‘ఢిల్లీ చలో’ రైతుల నిరసన ర్యాలీ సందర్భంగా పోలీసులు పెట్టే బారికేడ్లను తొలగించడానికి, టియర్ గ్యాస్ షెల్స్‌ను నిరోధించడానికి రైతులు తమ ట్రాక్టర్లకు ఎలా మార్పులు చేసారో చూడండి అని చెప్తూ ఉన్న పోస్ట్ ఒకటి సోషల్ మీడియాలో వైరల్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: 13 ఫిబ్రవరి 2024న ఢిల్లీలో తలపెట్టిన రైతుల నిరసన ర్యాలీ కోసం మార్పులు చేయబడిన ట్రాక్టర్లను చూపిస్తున్న ఫోటో.
ఫాక్ట్(నిజం): 13 ఫిబ్రవరి 2024న ఢిల్లీలో తలపెట్టిన రైతుల నిరసన ర్యాలీ సందర్భంగా రైతులు మార్పులు చేసిన ట్రాక్టర్లను ఉపయోగించే అవకాశం ఉందని పలు రిపోర్ట్స్ ఉన్నాయి. ఈ రిపోర్ట్స్ ప్రకారం పోలీసులు ఏర్పాటు చేసే బారికేడ్‌లను తొలగించడానికి ట్రాక్టర్‌లకు హైడ్రాలిక్ సాధనాలు అమర్చబడ్డాయిని, టియర్ గ్యాస్ షెల్‌లతో పోరాడేందుకు ఫైర్ రెసిస్టెంట్ హార్డ్-షెల్ ట్రైలర్‌లు రైతులు సిద్ధం చేసారని, వారు ఈ మార్పు చేసిన వాహనాలతో కసరత్తులు కూడా చేశారు, అని తెలుపుతూ నిఘా వర్గాలు పోలీసులను అలెర్ట్ చేసినట్లు కేంద్ర నిఘా వర్గాలకి చెందిన అధికారి ఒకరు తెలిపారు అంటూ ANI సంస్థ రిపోర్ట్ చేసింది. అలాగే OpIndia  తమ వార్త కథనంలో ఉపయోగించిన ఈ ఫోటో AI ద్వారా రూపొందించిన ప్రతీతాత్మక చిత్రం మాత్రమే , నిజమైన ఫోటో కాదు అని తెలిపారు. అంతేకాకుండా మేము HIVE  అనే AI డిటెక్టర్ టూల్ ని ఉపయోగించి ఈ వైరల్ ఫోటోను పరిశీలించగా, ఈ వైరల్ ఫోటో ఎక్కువగా (99.4%) AI ద్వారా రూపొందించబడింది అయ్యే అవకాశం ఉందని చూపించింది. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
పంటలకు కనీస మద్దతు ధర (ఎంఎస్ పి) కల్పించే చట్టం, స్వామినాథన్ కమిషన్ సిఫార్సుల అమలు, రైతులు, రైతు కూలీలకు పింఛన్లు, వ్యవసాయ రుణాల మాఫీ, ఇంతకు ముందు జరిగిన రైతు నిరసనలో నమోదు చేసిన పోలీసు కేసుల ఉపసంహరణ, లఖింపూర్ ఖేరీ బాధితులకు న్యాయం చేయాలని డిమాండ్ చేస్తూ 13 ఫిబ్రవరి 2024న ‘ఢిల్లీ చలో’ రైతు నిరసన ర్యాలీకి పలు రైతు సంఘాలు పిలుపునిచ్చాయి.ఇదే విషయాన్ని రిపోర్ట్ చేస్తున్న మీడియా కథనాలు ఇక్కడ & ఇక్కడ చూడవచ్చు.
రైతు నిరసన ర్యాలీని అడ్డుకోవడానికి మరియు ఎలాంటి అవాంఛనీయ సంఘటనలు చోటు చేసుకోకుండా పోలీసులు బారికేడ్లను ఏర్పాటు చేస్తున్నట్లు పలు రిపోర్ట్స్ ఉన్నాయి. (ఇక్కడ & ఇక్కడ)
ఈ నేపథ్యంలోనే ర్యాలీ సందర్భంగా పోలీసులు పెట్టే బారికేడ్లను తొలగించడానికి, టియర్ గ్యాస్ షెల్స్‌ను నిరోధించడానికి రైతులు తమ ట్రాక్టర్లకు మార్పులు చేశారు అని చెప్తూ ఈ ఫోటో వైరల్ అవుతోంది. వైరల్ పోస్టులో చెప్పినట్లు రైతులు ఈ నిరసన ర్యాలీ కోసం తమ ట్రాక్టర్లకు మార్పులు చేశారా అని వెతికితే, ఇదే విషయాన్ని తెలుపుతూ కేంద్ర నిఘా వర్గాలు పంజాబ్, హర్యానా, ఢిల్లీ పోలీసులను అలెర్ట్ చేసినట్లు మాకు పలు రిపోర్ట్స్ లభించాయి.(ఇక్కడ, ఇక్కడ & ఇక్కడ). ఈ రిపోర్ట్స్ ప్రకారం, రైతుల నిరసన ర్యాలీకి పంజాబ్ మరియు హర్యానాలోని వివిధ జిల్లాల నుండి సుమారు 25,000 మందికి పైగా రైతులు మరియు 5000 ట్రాక్టర్లు 13 ఫిబ్రవరి 2024న  ఢిల్లీకి చేరుకుంటాయిని, పోలీసులు ఏర్పాటు చేసే బారికేడ్‌లను తొలగించడానికి ట్రాక్టర్‌లకు హైడ్రాలిక్ సాధనాలు అమర్చబడ్డాయిని, టియర్ గ్యాస్ షెల్‌లతో పోరాడేందుకు ఫైర్ రెసిస్టెంట్ హార్డ్-షెల్ ట్రైలర్‌లు రైతులు సిద్ధం చేసారని, వారు ఈ మార్పు చేసిన వాహనాలతో కసరత్తులు కూడా చేశారు” అని కేంద్ర నిఘా వర్గాలకు చెందిన అధికారి తెలిపారు అంటూ ANI సంస్థ రిపోర్ట్ చేసింది.
అలాగే ఈ వైరల్ ఫోటోకు సంబంధించిన సమాచారం కోసం ఇంటర్నెట్లో రివర్స్ ఇమేజ్ సెర్చ్ చేయగా, ఇదే ఫోటోతో కూడిన OpIndia వార్త కథనం లభించింది. ఈ కథనంలో వారు ఉపయోగించిన ఈ ఫోటో AI ద్వారా రూపొందించిన ప్రతీతాత్మక చిత్రం మాత్రమే , నిజమైన ఫోటో కాదు అని తెలిపారు.
అంతేకాకుండా మేము ఈ ఫోటో AI ద్వారా రూపొందించిందా, కాదా అని నిర్ధారించడానికి,  AI- రూపొందించిన చిత్రాలను గుర్తించడానికి రూపొందించబడిన HIVE AI డిటెక్టర్ టూల్ ని ఉపయోగించి ఈ వైరల్ ఫోటోను పరిశీలించగా, ఈ వైరల్ ఫోటో ఎక్కువగా (99.4%) AI ద్వారా రూపొందించబడింది అయ్యే అవకాశం ఉందని చూపించింది. దీన్ని బట్టి ఈ వైరల్ ఫోటో AI ద్వారా రూపొందించబడింది అని నిర్థారించవచ్చు. కాకపోతే AI డిటెక్టర్ టూల్స్ ప్రతీసారి ఖచ్చితమైన రిజల్ట్స్ ఇస్తాయని చెప్పలేము ఇదే విషయాన్ని తెలియచేస్తున్న ది న్యూయార్క్ టైమ్స్ కథనం ఇక్కడ చూడవచ్చు.
చివరగా, ‘ఢిల్లీ చలో’ రైతు నిరసన ర్యాలీ కోసం మార్పులు చేసిన ట్రాక్టర్లను చూపిస్తున్న  ఈ ఫోటో AI ద్వారా రూపొందించబడింది.

created: February 13, 2024


text:
మహిళలకు నారా లోకేశ్ మోకరిల్లి క్షమాపణలు చెప్పారని చెప్తున్న ఈ ‘Way2News’ వార్త కథనం ఫేక్ - FACTLY
Sai Krishna Muthyanolla
March 11, 2024
కదిరిలో జరిగిన టీడీపీ సమావేశంలో 2014 అసెంబ్లీ ఎన్నికలలో ఇచ్చిన హామీలు ఎందుకు నెరవేర్చలేదని మహిళలు ప్రశ్నించగా, గతంలో జరిగిన తప్పులను మన్నించి, ఈ ఒక్కసారి టీడీపీకి ఓటు వేయాలని, మహిళల ముందు నారా లోకేశ్ మోకరిల్లి క్షమాపణలు చెప్పారు అని చెప్తూ షేర్ చేస్తున్న ఫోటో ఒకటి సోషల్ మీడియాలో వైరల్ అవుతోంది. అలాగే, మహిళల ముందు నారా లోకేశ్ మోకరిల్లిన ఫోటోతో ఇదే విషయాన్ని రిపోర్ట్ చేస్తూ ‘Way2News’ పబ్లిష్ చేసిన కథనమంటూ ఫోటో ఒకటి వైరల్ అవుతోంది .ఈ కథనం ద్వారా అందులో ఎంత నిజముందో చూద్దాం.
క్లెయిమ్: కదిరిలో జరిగిన టీడీపీ సమావేశంలో మహిళలకు నారా లోకేశ్ మోకరిల్లి క్షమాపణలు చెప్పారు
ఫాక్ట్(నిజం): ఈ వైరల్ ఫోటో 08 మార్చి 2023న పీలేరులో అంతర్జాతీయ మహిళా దినోత్సవం సందర్భంగా నారా లోకేశ్ మహిళలందరికీ పాదాభివందనం అంటూ  మోకాళ్లపై కూర్చుని వందనం చేసిన సందర్భంలో తీసిన ఫోటోగా తెలిసింది. అంతేకాకుండా,ఈ వార్తను ‘Way2News’ ప్రచురించలేదు. ఇది వారి లోగోను వాడి తప్పుడు కథనంతో ఎడిట్ చేస్తూ షేర్ చేసిన ఫోటో అని ‘Way2News’ సంస్థ X పోస్టు ద్వారా స్పష్టత ఇచ్చింది. కావున పోస్టు ద్వారా చెప్పేది తప్పు.
ముందుగా వైరల్ పోస్టులో తెలుపుతున్నట్టు ఇటీవల కదిరిలో జరిగిన టీడీపీ సమావేశంలో మహిళల ముందు నారా లోకేశ్ మోకరిల్లి క్షమాపణలు చెప్పారా? అనే విషయాన్ని గురించి తగిన కీవర్డ్స్ ఉపయోగించి వెతకగా, వైరల్ పోస్టులో చెప్పినట్లు మహిళల ముందు నారా లోకేశ్ మోకరిల్లి క్షమాపణలు చెప్పారు అని చెప్పే ఎలాంటి రిపోర్ట్స్ లభించలేదు.
అతర్వాత వైరల్ ఫోటోకు సంబంధించిన మరింత సమాచారం కోసం ఇంటర్నెట్‌లో రివర్స్ ఇమేజ్ సెర్చ్ చేయగా, ఈ వైరల్ ఫోటో 08 మార్చి 2023న పీలేరులో అంతర్జాతీయ మహిళా దినోత్సవం సందర్భంగా నారా లోకేశ్ తెలుగు మహిళలతో (టీడీపీ మహిళా కార్యకర్తలు) భేటీ అయ్యారని, ఈ సందర్భంగా ఆయన ప్రసంగిస్తూ.. అమ్మలేనిది జన్మ లేదని.. ఈ భూమి కన్నా ఎక్కువ భారం మహిళలే మోస్తారని తెలిపారు. అలాంటి మహిళలందరికీ పాదాభివందనం అంటూ లోకేశ్ మోకాళ్లపై కూర్చుని వందనం చేసిన సందర్భంలో తీసిన ఫోటోగా తెలిసింది. ఇదే ఫోటోను రిపోర్ట్ చేస్తున్న పలు వార్తకథనాలు ఇక్కడ, ఇక్కడ, ఇక్కడ & ఇక్కడ చూడవచ్చు.
అంతేకాకుండా, ఈ వార్తను Way2News సంస్థ కూడా ప్రచురించలేదు అని తెలిసింది. వైరల్ పోస్టులో షేర్ చేసిన వార్త కథనం పైన ఉన్న ఆర్టికల్ లింక్ (https://way2.co/84vdyb) ద్వారా ‘Way2News’లో వెతికితే “BIG BREAKING: సుప్రీంకోర్టు సంచలన తీర్పు” అనే టైటిల్‌తో ప్రచురించిన అసలైన వార్త దొరికింది. దీన్ని బట్టి అసలైన ‘Way2News’ కథనాన్ని ఎడిట్ చేస్తూ పోస్టులో షేర్ చేసిన ఫోటోని రూపొందించారు అని నిర్థారించవచ్చు.
ఈ వార్త వైరల్ అవడంతో, Way2News సంస్థ X(ట్విట్టర్) పోస్ట్ ద్వారా స్పందిస్తూ “మా లోగోను ఉపయోగించి కొందరు తప్పుడు సమాచారాన్ని ప్రచారం చేస్తున్నారని మా దృష్టికి వచ్చింది మరియు ‘అటాచ్ చేసిన పోస్ట్’ వైరల్‌గా మారింది” అంటూ ఈ వార్త కథనం ఫేక్ అని స్పష్టత ఇచ్చారు.
This is not a #Way2News story. Some miscreants are spreading misinformation using our logo in #MetaGroups, and the 'attached post' has gone viral.  We confirm that this has not been published by @way2_news#FackcheckbyWay2News pic.twitter.com/8uOwt1htv9
చివరగా, ఈ వైరల్ ఫోటో మార్చి 2023లో అంతర్జాతీయ మహిళా దినోత్సవం సందర్భంగా తీసింది, అలాగే సమావేశంలో మహిళలకు నారా మోకరిల్లి క్షమాపణలు చెప్పారు అని చెప్తున్న ఈ ‘Way2News’ వార్త కథనం కూడా ఫేక్.


text:
ఈ వైరల్ స్క్రిప్టెడ్ వీడియోకు శ్రీపెరంబుదూర్ వద్ద ఇటీవల తవ్వకాల్లో దొరికిన పురాతన నటరాజ విగ్రహానికి ఎలాంటి సంబంధం లేదు - FACTLY
Sai Krishna Muthyanolla
April 4, 2024
ఇటీవల మార్చి 2024లో తమిళనాడులోని శ్రీపెరంబుదూర్‌లో 1000 సంవత్సరాల పైగా పురాతనమైన నటరాజ మూర్తి విగ్రహం దొరికింది అని చెప్తూ పలు పోస్ట్‌లు (ఇక్కడ, ఇక్కడ, & ఇక్కడ) సోషల్ మీడియాలో వైరల్ అవుతున్నాయి. ఈ పోస్ట్‌లతో పాటు, నటరాజ విగ్రహం వెలికితీతకు సంబంధించిన దృశ్యాలను చూపించే వీడియో ఒకటి జత చేసి షేర్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: మార్చి 2024లో తమిళనాడులోని శ్రీపెరంబుదూర్‌లో పురాతన నటరాజ విగ్రహం వెలికితీస్తున్న దృశ్యాలు.
ఫాక్ట్(నిజం): పలు వార్తా కథనాల ప్రకారం, శ్రీపెరంబుదూర్ సమీపంలోని శివన్ కూడల్ గ్రామంలోని శివ కులుండేశ్వర్ ఆలయ ప్రాంగణంలో పురావస్తు శాఖ వారు జరిపిన తవ్వకాలలో మార్చి 2024లో పురాతన నటరాజ విగ్రహం కనుగొనబడింది. అయితే ఈ వైరల్ వీడియోకు త్రవ్వకాల్లో దొరికిన పురాతన నటరాజ విగ్రహానికి ఎటువంటి సంబంధం లేదు. ఈ వైరల్ వీడియో స్క్రిప్ట్ చేయబడింది. ఈ వైరల్ వీడియోను’KRB YT VLOG’ అనే యూట్యూబ్ ఛానెల్ యూట్యూబ్ ఛానెల్ అప్‌లోడ్ చేసింది. ఈ ఛానెల్ అనేక స్క్రిప్టెడ్  వీడియోలను రూపొందించింది. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
ముందుగా వైరల్ పోస్టులో చెప్పినట్లు, తమిళనాడులోని శ్రీపెరంబుదూర్‌లో ఇటీవల ఏదైనా పురాతన నటరాజ విగ్రహం దొరికిందా? అని తగిన కీవర్డ్స్ ఉపయోగించి ఇంటర్నెట్‌లో వెతకగా, 20 మార్చి 2024న ‘PuthiyathalaimuraiTV’ అనే తమిళ న్యూస్ ఛానల్ యూట్యూబ్‌లో “పురాతన ఐంబన్ నటరాజ విగ్రహం ఆవిష్కరణ | కాంచీపురం | PTT” అనే శీర్షికతో అప్‌లోడ్ చేసిన న్యూస్ బులెటిన్ వీడియో ఒకటి లభించిది. (తమిళం నుండి తెలుగులోకి అనువదించగా). ఈ వీడియో ప్రకారం, “శ్రీపెరంబుదూర్‌కు సమీపంలోని శివన్ కూడల్ గ్రామంలోని శివ కులుండేశ్వర ఆలయం ఉంది. వందల సంవత్సరాల క్రితం నిర్మించబడిన ఈ ఆలయం తమిళనాడులోని పురాతనమైనది.  ఆలయ ప్రాంగణంలో పురావస్తు శాఖ తవ్వకాలు జరుపుతుండగా,ఈ త్రవ్వకాలలో వారికి ఒక త్రిశూలం మరియు పురాతన నటరాజ విగ్రహం ఒకటి లభించిది. అధికారులు ఈ నటరాజ విగ్రహం వేల సంవత్సరాల నాటిదని, పంచలోహాలతో కూడి ఉంటుందని అంచనా వేస్తున్నారు. ఈ విగ్రహం గురించి మరింత సమాచారం తెలుసుకోవడానికి  విగ్రహాన్ని తనిఖీ కోసం చెన్నైకి పంపారు.”
ఇదే విషయాన్ని తెలుపుతున్న మరిన్ని వార్త కథనాలను ఇక్కడ, & ఇక్కడ చూడవచ్చు. ఈ వార్త కథనాల వీడియోలను జాగ్రత్తగా పరిశీలిస్తే, శ్రీపెరంబుదూర్‌లో వెలికితీసిన నటరాజ విగ్రహం వైరల్ వీడియోలో ఉన్న దానికి భిన్నంగా ఉందని స్పష్టమవుతుంది. వార్త కథనాలలో చూపించిన విగ్రహం విరిగి ఉండగా, వైరల్ వీడియోలోని విగ్రహం చెక్కుచెదరకుండా ఉంది. దీన్ని బట్టి వైరల్ అవుతున్న వీడియోలోని దృశ్యాలకు తమిళనాడులోని శ్రీపెరంబుదూర్‌లో ఇటీవల దొరికిన నటరాజ విగ్రహానికి సంబంధం లేదని నిర్ధారించవచ్చు.
ఈ వైరల్ వీడియో గురించి మరింత సమాచారం తెలుసుకోవడానికి, మేము పోస్టులో షేర్ చేసిన వీడియో యొక్క స్క్రీన్ షాట్లని రివర్స్ ఇమేజ్ సెర్చ్ చేసి వెతికితే, ఇదే దృశ్యాలను చూపిస్తున్న ఎక్కువ నిడివి గల వీడియోని ‘KRB YT VLOG‘ అనే యూట్యూబ్ ఛానెల్ 28 మార్చి 2024న పబ్లిష్ చేసినట్టు తెలిసింది. ఈ పూర్తి నిడివి గల వీడియో జాగ్రత్తగా పరిశీలిస్తే, ఈ వీడియో స్క్రిప్ట్ చేయబడినట్లు కనిపిస్తుంది. అలాగే ఈ యూట్యూబ్ ఛానెల్‌లోని ఇతర వీడియోలు పరిశీలించగా, ఈ ఛానల్ చాలా వరకు భూతాలు, దయ్యాలు, అతీంద్రియ శక్తులకు సంబంధించిన అనేక స్క్రిప్ట్ వీడియోలు అప్‌లోడ్ చేసినట్లు తెలుస్తుంది. ఈ ఛానెల్ ద్వారా అప్‌లోడ్ చేయబడిన కొన్ని స్క్రిప్ట్ వీడియోలను ఇక్కడ మరియు ఇక్కడ చూడవచ్చు. దీన్ని బట్టి వైరల్ వీడియో స్క్రిప్ట్ చేయబడిందని నిర్ధారించవచ్చు.
చివరగా, మార్చి 2024లో శ్రీపెరంబుదూర్‌లో పురాతన నటరాజ విగ్రహం కనుగొనబడింది, అయితే ఈ వైరల్ వీడియోకు త్రవ్వకాల్లో దొరికిన పురాతన నటరాజ విగ్రహానికి ఎటువంటి సంబంధం లేదు. ఈ వైరల్ వీడియో స్క్రిప్ట్ చేయబడింది.


text:
ఈ వైరల్ వీడియోకు ఆంధ్రప్రదేశ్‌కు ఎటువంటి సంబంధం లేదు, ఈ వీడియో 2017లో చెన్నైలో ఓ యువకుడు పోలీస్ మీద దాడి చేస్తున్న దృశ్యాలను చూపిస్తున్నది - FACTLY
Sai Krishna Muthyanolla
April 29, 2024
ఆంధ్రప్రదేశ్ రాష్ట్రంలో ఇటీవల ఒక వైసీపీ కార్యకర్త పోలీస్ అధికారి మీద చెయ్యి చేసుకున్నాడు అని చెప్తూ వీడియో (ఇక్కడ, ఇక్కడ, & ఇక్కడ) ఒకటి సోషల్ మీడియాలో వైరల్ అవుతోంది. ఇదే వీడియోను షేర్ చేస్తూ మద్యం మత్తులో జనసేన కార్యకర్త పోలీస్ అధికారి మీద చెయ్యి చేసుకున్నాడు అని రాసుకొచ్చారు. ఈ కథనం ద్వారా ఆ వీడియోకు సంబంధించి నిజాలేమిటో తెలుసుకుందాం.
క్లెయిమ్: ఇటీవల ఆంధ్రప్రదేశ్ రాష్ట్రంలో ఓ వైసీపీ కార్యకర్త పోలీస్ అధికారిపై దాడి చేస్తున్న దృశ్యాలు.
ఫాక్ట్(నిజం): ఈ వైరల్ వీడియోకు ఆంధ్రప్రదేశ్ రాష్ట్రానికి ఎలాంటి సంబంధం లేదు. డిసెంబర్ 2017లో చెన్నైలోని జాఫర్‌ఖాన్ పేట్‌లో వద్ద ట్రాఫిక్ నిబంధనలను ఉల్లంఘించినందుకు మణికందన్ అనే కాలేజీ విద్యార్థితో పాటు మరో ఇద్దరు బైక్ పై వెళ్తుండగా పోలీసు కానిస్టేబుల్ మగేశ్వరన్ ఆపాడు. దీంతో ఆగ్రహించిన మణికందన్ పోలీసు కానిస్టేబుల్ మగేశ్వరన్ ను దుర్భాషలాడుతూ అతనిపై చేయి కూడా చేసుకున్నాడు. కావున పోస్టు ద్వారా చెప్పేది తప్పు.
ఈ వైరల్ వీడియోకి సంబంధించిన సమాచారం కోసం ఈ వీడియో యొక్క కీఫ్రేమ్‌లను రివర్స్ ఇమేజ్ సెర్చ్ ద్వారా వెతికితే, 2017లో ప్రచురించిన పలు వార్తా కథనాలు మాకు లభించాయి. ‘Mirror Now’ 25 డిసెంబర్ 2017న తమ యూట్యూబ్ ఛానెల్‌లో ‘Chennai: Students Slap Cop When He Caught Three Of Them Riding On A Motorbike‘ అనే శీర్షికతో ఇవే దృశ్యాలు కలిగిన వీడియోను పబ్లిష్ చేసింది. ఇదే వీడియోను ‘Oneindia news’ తమ యూట్యూబ్ ఛానెల్‌లో 25 డిసెంబర్ 2017న పబ్లిష్ చేసింది. అలాగే  ఈ ఘటనను రిపోర్ట్ చేస్తూ ది హిందూ, టైమ్స్ అఫ్ ఇండియా పబ్లిష్ చేసిన కథనాలు ఇక్కడ & ఇక్కడ చూడవచ్చు.
ఈ వార్త కథనాల ప్రకారం, వీడియోలో పోలీసు కానిస్టేబుల్ పై దాడి చేస్తున్న వ్యక్తి 21 సంవత్సరాల మణికందన్ అనే కాలేజీ విద్యార్థి. బైకు పై మణికందన్‌తో పాటు మరో ఇద్దరు వెళ్తుండగా ట్రాఫిక్ నిబంధనలు ఉల్లంఘించినందుకు పోలీసు కానిస్టేబుల్ మగేశ్వరన్ వారిని ఆపాడు. దీంతో ఆగ్రహించిన మణికందన్ పోలీసు కానిస్టేబుల్ మగేశ్వరన్ ను దుర్భాషలాడుతూ అతనిపై చేయి కూడా చేసుకున్నాడు. ఇదంతా ఆ సమయంలో అక్కడున్నవారు వీడియో తీసి సోషల్ మీడియాలో పోస్టు చేయడంతో వైరల్‌గా మారింది. ఈ ఘటన 24 డిసెంబర్ 2017న చెన్నైలోని జాఫర్‌ఖాన్ పేట్‌లో చోటుచేసుకుంది. దీన్ని బట్టి వైరల్ వీడియో 2017లో చెన్నైలో ఓ యువకుడు పోలీస్  కానిస్టేబుల్ పై చేయి చేసుకుంటున్న దృశ్యాలను చూపిస్తున్నది అని నిర్థారించవచ్చు.
చివరగా, ఈ వైరల్ వీడియోకు ఆంధ్రప్రదేశ్‌కు ఎటువంటి సంబంధం లేదు, ఈ వీడియో 2017లో చెన్నైలో ఓ యువకుడు పోలీస్ మీద దాడి చేస్తున్న దృశ్యాలను చూపిస్తున్నది.


text:
ఢిల్లీ విమానాశ్రయంలో ఒకరు నమాజ్ చేస్తుంటే నటుడు మాధవన్ గాయత్రీ మంత్రాన్ని పఠిస్తున్న ఈ సన్నివేశం ఒక వెబ్ సిరీస్‌లోది - FACTLY
Sai Krishna Muthyanolla
December 30, 2021
ఢిల్లీ విమానాశ్రయంలో ఒకరు నమాజ్ చేయడం చూసి, అక్కడే కూర్చున్న సినీ నటుడు మాధవన్ గాయత్రీ మంత్రాన్ని పఠించడం ప్రారంభించాడని ఒక పోస్ట్ ద్వారా సోషల్ మీడియాలో బాగా షేర్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ఢిల్లీ విమానాశ్రయంలో ఒకరు నమాజ్ చేయడం చూసి, అక్కడే కూర్చున్న సినీ నటుడు మాధవన్ గాయత్రీ మంత్రాన్ని పఠించడం ప్రారంభించాడు.
ఫాక్ట్: ఢిల్లీ విమానాశ్రయంలో ఒకరు నమాజ్ చేయడం చూసి, అక్కడే కూర్చున్న సినీ నటుడు మాధవన్ గాయత్రీ మంత్రాన్ని పఠించడం ప్రారంభించాడని ఎటువంటి ఆధారాలు దొరకలేదు. ఇటీవల మాధవన్ నటించిన ‘డికపుల్డ్’ అనే నెట్‌ఫ్లిక్స్ వెబ్ సిరీస్ లోని ఒక సన్నివేశంలో, ఢిల్లీ విమానాశ్రయంలో గాయత్రి మంత్రాన్ని పఠించడం జరిగిందని సోషల్ మీడియాలో బాగా వైరల్ అయ్యింది. కావున, పోస్ట్ ద్వారా చెప్పేది తప్పుదోవ పట్టించే విధంగా ఉంది.
పోస్టులో చెప్పిన విషయం గురించి ఇంటర్నెట్‌లో వెతకగా, సినీ నటుడు మాధవన్ అలా నిజంగా చేసాడని ఎక్కడా కూడా ఎటువంటి సమాచారం లేదు. ఒకవేళ నిజంగానే అలా జరిగుంటే కొన్ని వార్తాపత్రికలైనా దాని గురించి ప్రచురించేవి. సినీ నటుడు మాధవన్ అధికారిక సోషల్ మీడియా అకౌంట్స్ – ఫేస్బుక్, ట్విట్టర్, ఇన్‌స్టాగ్రామ్ – లో కూడా అది నిజంగా జరిగినట్టు ఎటువంటి సమాచారం లేదు.
ఇటీవల మాధవన్ నటించిన డికపుల్డ్ అనే నెట్‌ఫ్లిక్స్ వెబ్ సిరీస్ లో ఒక వీడియో క్లిప్పింగ్ సోషల్ మీడియాలో బాగా వైరల్ అయింది.
ఆర్య అయ్యర్ (మాధవన్ పోషించిన పాత్ర పేరు) వెన్ను నొప్పితో బాధపడుతున్నందున కొన్ని వ్యాయామాలు చేయడానికి ఢిల్లీ విమానాశ్రయంలోని ‘ప్రార్థనా గదిలోకి’ వెళ్తాడు. మరొక వ్యక్తి గది లోపల నమాజ్ చేయడం కనిపిస్తుంది. మాధవన్ తన వ్యాయామాన్ని ప్రారంభించినప్పుడు, ఆ వ్యక్తి చిరాకు పడి, అతను తన నమాజ్ ను సగంలో ఆపి, అది ప్రార్థనా గది అని, వ్యాయామ గది కాదని ఆర్యకు చెబుతాడు. మాధవన్ తన వెన్ను నొప్పిగా ఉందని మరియు విమానం ఎక్కే ముందు కొన్ని వ్యాయామాలు చేయాల్సిన అవసరం ఉందని వివరిస్తాడు.
ఆ వ్యక్తి విమానాశ్రయంలోని సిబ్బందికి ఫిర్యాదు చేస్తాడు, వారు మాధవన్ వ్యాయామాలు చేయడానికి అనుమతించమని, ఆ గది ప్రార్థనల కోసం మాత్రమేనని చెబుతారు. మాధవన్, ఈ సమయంలో, గాయత్రి మంత్రాన్ని జపిస్తూ వ్యాయామం చేయడం ప్రారంభిస్తాడు.
చివరగా, డికపుల్డ్ అనే నెట్‌ఫ్లిక్స్ వెబ్ సిరీస్ లోని ఒక సన్నివేశాన్ని పట్టుకొని ఢిల్లీ విమానాశ్రయంలో ఒకరు నమాజ్ చేయడం చూసి సినీ నటుడు మాధవన్ గాయత్రీ మంత్రాన్ని పఠించడం ప్రారంభించాడని అంటున్నారు.

created: December 30, 2021


text:
స్వామి ఓంకారానంద పాడిన ఈ గణేష్ స్తుతిని మాజీ రాష్ట్రపతి అబ్దుల్ కలాం పాడినట్లుగా తప్పుగా ప్రచారం చేస్తున్నారు - FACTLY
Sai Krishna Muthyanolla
September 1, 2022
మాజీ రాష్ట్రపతి డాక్టర్ అబ్దుల్ కలాం గణేష్ స్తుతిని పాడటం వినవచ్చని పేర్కొంటూ ఒక వీడియో సోషల్ మీడియాలో విస్తృతంగా ప్రచారమవుతోంది. ఈ పోస్టులో ఎంత నిజం ఉందో ఇప్పుడు చూద్దాం.
క్లెయిమ్: డాక్టర్ ఎ.పి.జె. అబ్దుల్ కలాం గణేష్ స్తుతిని పాడుతున్న ఆడియో క్లిప్.
ఫ్యాక్ట్ (నిజం): డాక్టర్ ఎ.పి.జె. అబ్దుల్ కలాం గణేష్ స్తుతిని బహిరంగంగా పాడినట్లు చెప్పడానికి ఎటువంటి ఆధారాలు లేవు. అలాగే, వైరల్ వీడియోలో ఉన్న స్వరము అబ్దుల్ కలాం స్వరము కంటే భిన్నంగా ఉందని తెలుస్తుంది. యూట్యూబ్ కామెంట్లలో దొరికిన సమాచారంతో మేము తమిళనాడులోని స్వామి ఓంకారానంద ఆశ్రమానికి ఈ- మెయిల్ పంపాము. వారు ఈ వైరల్ వీడియోలో ఉన్న స్వరం స్వామి ఓంకారానంద గారిది అని ధృవీకరించారు. కావున,  వీడియోలో చేయబడ్డ క్లెయిమ్ తప్పుదోవ పట్టించేదిగా ఉంది.
మొదట, వైరల్ వీడియోలో ఉన్న వాయిస్ ను మేము అబ్దుల్ కలాం వాయిస్ తో  పోల్చాము. అవి ఒకే విధంగా అనిపించినప్పటికీ, ఒకటి కావు. తరువాత, అబ్దుల్ కలాం గణేష్ స్తుతిని పాడటం గురించి ఏవైనా వార్తలు ఉన్నాయా అని ఆన్ లైన్ లో వెతకగా ఎటువంటి సమాచారం దొరకలేదు. ఇక, ఇదే వీడియోను వివిధ యూట్యూబ్ ఛానెళ్లలో కూడా ఇదే క్లెయిమ్ చేస్తూ అప్లోడ్ చేసినట్లు మేము కనుగొన్నాము. వాటిని ఇక్కడ, ఇక్కడ మరియు ఇక్కడ చూడవచ్చు. ఈ యూట్యూబ్ వీడియోల క్రింద కామెంట్లను పరిశీలించగా చాలా మంది ఈ గొంతు తమిళనాడుకు చెందిన శ్రీ ఓంకారానంద స్వామీజీకి చెందినదని పేర్కొన్నారు.
వినాయక చవితి సందర్భంగా తన భక్తులను ఆశీర్వదించడానికి స్వామి ఓంకారానంద నుండి వచ్చిన ఆడియో సందేశం ఇది అని ఒక కామెంట్లో చెప్పారు.
దీని ఆధారంగా స్వామి ఓంకారానంద యొక్క వివిధ సోషల్ మీడియా ఛానెళ్లలో వెతికాము, కాని ఈ వైరల్ అవుతున్న గణేష్  స్తుతికి సంబంధించిన వీడియో ఎక్కడా దొరకలేదు. కానీ వైరల్ వీడియోలలోని స్వరాన్ని స్వామి ఓంకారానంద యొక్క పాత ఆడియో టేపులతో పోల్చిన తరువాత, ఈ గణేష్ స్తుతి ఆయన పాడి ఉండవచ్చు అని స్పష్టమవుతుంది. స్వామి ఓంకారానంద 2021లో కన్నుమూశారు. మేము తన వెబ్సైట్ లో ఇచ్చిన ఈ-మెయిల్ ద్వారా ఈ విషయాన్ని గురించి వారిని సంప్రదించగా, వారు ఈ వీడియోలో ఉన్న స్వరం స్వామి ఓంకారానందది అని స్పష్టం చేశారు.
డాక్టర్ అబ్దుల్ కలాంకు నివాళిగా 2015లో, కాన్పూర్ లో గణేష్ చతుర్థి పండుగ సందర్భంగా కాన్పూర్ లో ఒక క్షిపణి వంటి నిర్మాణంపైన  గణేష్ విగ్రహాన్ని రూపొందించినట్లు తెలిసింది.
చివరిగా, వైరల్ అవుతున్న వీడియోలో గణేష్ స్తుతిని పాడిన గొంతు డాక్టర్ ఎ.పి.జె. అబ్దుల్ కలాంది కాదు; అది స్వామి ఓంకారానందది.

created: September 1, 2022


text:
ఈ వీడియో హుజూర్ నగర్ ఉప ఎన్నికలది కాదు - FACTLY
Sai Krishna Muthyanolla
October 25, 2019
పోలింగ్ బూత్ లో ఉన్న ఒక మహిళ ఇతర మహిళలను దగ్గరుండి ఓటు వేయిస్తున్న వీడియో ని చాలా మంది ఫేస్బుక్ లో పోస్టు చేస్తున్నారు. ఆ ఘటన హుజూర్ నగర్ ఉప ఎన్నికల సందర్భంలో జరిగినట్లుగా అందులో ఆరోపిస్తున్నారు. అదే ఆరోపణతో ఉన్న ఒక యూట్యూబ్ వీడియోని కూడా పోస్టులో పెట్టారు. పోస్టులోని ఆరోపణ ఎంత వరకు నిజమో విశ్లేషిద్దాం.
హుజూర్ నగర్ ఉప ఎన్నికల సందర్భంగా జరిగిన ఘటన వీడియో.
ఫాక్ట్ (నిజం): హుజూర్నగర్ లో ఉప ఎన్నికలు అక్టోబర్ 21, 2019 న జరిగాయి. కానీ, పోస్టు లో పెట్టిన వీడియో యూట్యూబ్ లో కనీసం మే 2019 నుండి ఉన్నట్లుగా చూడవొచ్చు. కావున, అది ఇటీవల జరిగిన హుజూర్ నగర్ ఉప ఎన్నికలకు సంబంధించినది కాదు. పోస్టులోని ఆరోపణ తప్పు.
పోస్టులోని వీడియో యొక్క స్క్రీన్ షాట్స్ ని రివర్స్ ఇమేజ్ సెర్చ్ చేసినప్పుడు, అందుకు సంబంధించిన చాలా సెర్చ్ రిజల్ట్స్ వచ్చాయి. ఆ వీడియోని భిన్న ఆరోపణలతో యూట్యూబ్ లో అప్లోడ్ చేసినట్లుగా ఇక్కడ, ఇక్కడ మరియు ఇక్కడ చూడవచ్చు. ఆ వీడియోల టైం స్టాంప్ చూసినట్లయితే మే 2019 లో అప్లోడ్ చేసినట్లుగా తెలుస్తుంది. కానీ, హుజూర్ నగర్ లో ఉప ఎన్నికలు అక్టోబర్ 21, 2019 న జరిగాయి . కావున, ఆ వీడియోలోని ఘటన ఇటీవల జరిగిన హుజూర్ నగర్ ఉప ఎన్నికలకు సంబంధించినది కాదు.
ఆ వీడియోకి సంబంధించిన సమాచారం కోసం వెతికినప్పుడు, అది వెస్ట్ బెంగాల్ లో ఎన్నికలు-2019 సందర్భం లో జరిగినట్లుగా ‘Siasat Daily’ వార్తా సంస్థ పేర్కొన్నది. కానీ, అందుకు సంబంధించిన సమాచారం ఇంకెక్కడా లభించలేదు.
చివరగా, ఆ వీడియో ఇటీవల జరిగిన హుజూర్ నగర్ ఉప ఎన్నికలకు సంబంధించినది కాదు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: October 25, 2019


text:
శ్రీ రాముడిని జాతీయ దేవుడిగా ప్రకటించాలని బీజేపీ ఆలోచిస్తుందని కిషన్ రెడ్డి వ్యాఖ్యలు చేసినట్టుగా షేర్ చేస్తున్న ఈ ‘Way2News’ వార్తా కథనం ఫేక్ - FACTLY
Sai Krishna Muthyanolla
December 4, 2023
“శ్రీ రాముడిని జాతీయ దేవుడిగా ప్రకటించే ఆలోచన బీజేపీకి ఉంది. ఒకే దేశం ఒకే దేవుడు ఉండాలి.”, అని కేంద్ర మంత్రి, తెలంగాణ బీజేపీ అధ్యక్షుడు కిషన్ రెడ్డి వ్యాఖ్యలు చేసినట్టు ‘Way2News’ పబ్లిష్ చేసిన కథనమంటూ సోషల్ మీడియాలో ఒక ఫోటో షేర్ అవుతోంది. ఆ పోస్టులో ఎంతవరకు నిజముందో చూద్దాం.
క్లెయిమ్: శ్రీ రాముడిని జాతీయ దేవుడిగా ప్రకటించాలని బీజేపీ ఆలోచిస్తుందని కిషన్ రెడ్డి వ్యాఖ్యలు,  దాన్ని రిపోర్ట్ చేసిన ‘Way2News’ వార్తా కథనం.
ఫాక్ట్ (నిజం): ఈ ఫోటో ఎడిట్ చేయబడినది. గోమాతను జాతీయ జంతువుగా ప్రకటించే ఆలోచన లేదని కిషన్ రెడ్డి లోక్‌సభలో స్పష్టం చేసినట్టుగా 2023 ఆగస్టు నెలలో ‘Way2News’ పబ్లిష్ చేసిన వార్తా కథనాన్ని మార్ఫ్ చేసి ఈ ఫోటోని రూపోంధించారు. శ్రీ రాముడిని జాతీయ దేవుడిగా ప్రకటించాలని బీజేపీ ఆలోచిస్తుందని కిషన్ రెడ్డి ఎప్పుడూ  వ్యాఖ్యలు చేయలేదు. కావున, పోస్టులో చేస్తున్న క్లెయిమ్ తప్పు.
పోస్టులో తెలుపుతున్నట్టు శ్రీ రాముడిని జాతీయ దేవుడిగా ప్రకటించబోతున్నట్టు కిషన్ రెడ్డి వ్యాఖ్యలు చేశారా అని వెతికితే, కిషన్ రెడ్డి అటువంటి వ్యాఖ్యలు చేసినట్టు ‘Way2News’తో పాటు మరే వార్తా సంస్థ కూడా రిపోర్ట్ చేయలేదని తెలిసింది. ఒకవేళ కిషన్ రెడ్డి శ్రీరాముడికి సంబంధించి అటువంటి వ్యాఖ్యలు చేసివుంటే, ఆ విషయాన్ని పలు వార్తా సంస్థలు రిపోర్ట్ చేసేవి.
పోస్టులో షేర్ చేసిన వార్తా కథనం కోసం వెతికితే, ఇదే కిషన్ రెడ్డి ఫోటోని షేర్ చేస్తూ ‘Way2News’ 07 ఆగస్టు 2023 నాడు పబ్లిష్ చేసిన అసలైన వార్తా కథనం దొరికింది. గోమాతను జాతీయ జంతువుగా ప్రకటించే ఆలోచన లేదని కేంద్ర మంత్రి కిషన్ రెడ్డి లోక్‌సభలో స్పష్టం చేసినట్టు ఈ వార్తా కథనం రిపోర్ట్ చేసింది. ఈ సమాచారాన్ని రిపోర్ట్ చేస్తూ పలు ఇతరు వార్తా సంస్థలు కూడా 2023 ఆగస్టు నెలలో ఆర్టికల్స్ పబ్లిష్ చేశాయి.  అసలైన ‘Way2News’ కథనాన్ని ఎడిట్ చేస్తూ పోస్టులో షేర్ చేసిన ఫోటోలోని రూపొందించారు.
చివరగా,  శ్రీ రాముడిని జాతీయ దేవుడిగా ప్రకటించాలని బీజేపీ ఆలోచిస్తుందని కిషన్ రెడ్డి వ్యాఖ్యలు చేసినట్టుగా షేర్ చేస్తున్న ఈ ‘Way2News’ వార్తా కథనం ఫేక్.

created: December 4, 2023


text:
ఎన్నికల్లో తమ కూటమి గెలిచే పరిస్థితి లేదని చంద్రబాబు అన్నట్టు Way2News పేరుతో షేర్ అవుతున్నది ఫేక్ న్యూస్ క్లిప్ - FACTLY
Sai Krishna Muthyanolla
May 15, 2024
ఇటీవల ఆంధ్రప్రదేశ్ అసెంబ్లీ ఎన్నికలు జరిగిన విషయం తెలిసిందే. ఐతే ఎన్నికల అనంతరం TDP అధినేత చంద్రబాబు నాయుడు మీడియాతో మాట్లాడుతూ ఎన్నికల్లో తమ కూటమి గెలిచే పరిస్థితి లేదని అన్నట్టు రిపోర్ట్ చేసిన Way2News రిపోర్ట్ చేసినట్టు ఒక క్లిప్ సోషల్ మీడియాలో షేర్ అవుతూ ఉంది (ఇక్కడ & ఇక్కడ). ఈ కథనం ద్వారా ఆ న్యూస్ క్లిప్‌కు సంబంధించిన నిజమేంటో చూద్దాం.
క్లెయిమ్: ఎన్నికల్లో తమ కూటమి గెలిచే పరిస్థితి లేదని చంద్రబాబు నాయుడు వ్యాఖ్యానించాడు – Way2News కథనం.
ఫాక్ట్(నిజం): ఎన్నికల అనంతరం తమ కూటమి గెలిచే పరిస్థితి లేదని చంద్రబాబు నాయుడు అనలేదు. ఈ Way2News క్లిప్ డిజిటల్‌గా ఎడిట్ చేసింది. ఇదే విషయం Way2News కూడా స్పష్టం చేసింది. కావున పోస్టు ద్వారా చెప్పేది తప్పు.
ఆంధ్రప్రదేశ్ ఎన్నికల్లో  చంద్రబాబు నాయుడు ఉండవల్లిలో తన ఓటు హక్కు వినియోగించుకున్నారు. అనంతరం మీడియాతో కూడా మాట్లాడాడు. ప్రస్తుతం షేర్ అవుతున్న న్యూస్ క్లిప్‌కు సంబంధించి మరింత సమాచారం కోసం వెతికే క్రమంలో ఓటు వేసిన అనంతరం చంద్రబాబు మీడియాతో మాట్లాడిన క్లిప్ మాకు కనిపించింది.
చంద్రబాబు మాట్లాడుతూ ‘ప్రతి ఒక్కరు బాధ్యతగా మంచి భవిష్యత్ కోసం ఓటు హక్కును వినియోగించుకోవాలని’ కోరారు. అలాగే టీడీపీ మరోసారి అధికారంలోకి వస్తుందా అని అడిగిన ప్రశ్నకు బదులిస్తూ ‘100శాతం’ అంటూ చంద్రబాబు సమాధానం ఇచ్చారు. కాగా ఎన్నికల అనంతరం తమ కూటమి గెలవడం కష్టం అని చంద్రబాబు అన్నట్టు మాకు ఎలాంటి రిపోర్ట్స్ దొరకలేదు.
#WATCH | Guntur: After casting his vote, Former Andhra Pradesh CM and TDP chief N Chandrababu Naidu says, "It is our responsibility to cast our vote and demand a bright future. 100% (TDP will come to power in the state)"
Voting for Andhra Pradesh Assembly elections and the… pic.twitter.com/Jh8SXe1OP1
ప్రస్తుతం షేర్ అవుతున్న Way2News క్లిప్ డిజిటల్‌గా ఎడిట్ చేసింది. ఈ క్లిప్‌కు సంబంధించిన సమాచారం కోసం వెతకగా Way2News తమ అధికారిక ట్విట్టర్ అకౌంట్ నుండి ఈ క్లిప్‌ను తాము పబ్లిష్ చేయలేదని స్పష్టం చేసిన ట్వీట్ మాకు కనిపించింది. ఇది ఫేక్ క్లిప్ అని, తమ లోగోను ఉపయోగించి తప్పుడు సమాచారాన్ని వ్యాప్తి చేస్తున్నారని Way2News స్పష్టం చేసింది.
This is not a #Way2News story. Some miscreants are spreading misinformation using our logo in #WhatsApp, and the 'attached post' has gone viral.  We confirm that this has not been published by @way2_news#FackcheckbyWay2News pic.twitter.com/3Mq35AXKZ6
సాధారణంగా Way2News తమ న్యూస్ క్లిప్‌లలో ఆ వార్తకు సంబంధించిన ఒక వెబ్ లింక్‌ను కూడా అందిస్తుంది. ఐతే ప్రస్తుతం షేర్ అవుతున్న న్యూస్ క్లిప్‌లో అందించిన లింక్ అడ్రస్‌తో వెతకగా ఇది గతంలో స్కూల్ పిల్లలకు అందించే పుస్తకాలపై జగన్ ఫొటో ఎందుకు అని పవన్ కళ్యాణ్ చేసిన వ్యాఖ్యలకు సంబందించిందని తెలిసింది.
చివరగా, ఎన్నికల్లో తమ కూటమి గెలిచే పరిస్థితి లేదని చంద్రబాబు అన్నట్టు Way2News పేరుతో షేర్ అవుతున్నది ఫేక్ న్యూస్  క్లిప్.


text:
గువ్వల బాలరాజు చేసిన వ్యాఖ్యలంటూ వైరల్ అవుతున్న ఈ పోస్టు “Way2News” ప్రచురించలేదు - FACTLY
Sai Krishna Muthyanolla
October 27, 2022
మునుగోడు ఉపఎన్నిక సమీపిస్తున్న తరుణంలో, అక్టోబర్ 26 రాత్రి హైదరాబాద్ నగర శివార్లలో నలుగురు తెరాస ఎమ్మెల్యేలను ప్రలోభ పెట్టడానికి ముగ్గురు వ్యక్తులు ప్రయత్నించగా పోలీసులు వారిని అదుపులోకి తీసుకున్నారు అనే వార్తలు వస్తున్న నేపథ్యంలో, మా కొనుగోలు డ్రామా అంతా కేసీఆర్ కను సైగల్లోనే జరిగింది అని అచ్చంపేట MLA గువ్వల బాలరాజు చెప్పినట్లు “Way2News” పేరుతో ఉన్న ఒక పోస్టు బాగా ప్రచారంలో ఉంది. దీనిలో నిజం ఎంత ఉందో ఇప్పుడు చూద్దాం.
క్లెయిమ్: మా కొనుగోలు డ్రామా అంతా కేసీఆర్ కను సైగల్లోనే జరిగింది అని అచ్చంపేట MLA గువ్వల బాలరాజు చెప్పినట్లు “Way2News” పేరుతో ఉన్న పోస్టు.
ఫాక్ట్: తమ సంస్థ ‘లోగో’ ని వాడుకొని ఎవరో వ్యక్తులు ఇలాంటి తప్పుడు పోస్టులు పెడుతున్నారు అని, ఈ పోస్టుని తాము ప్రచురించలేదని “Way2News” వారు వివరణ ఇచ్చారు.  కావున పోస్టులో చేస్తున్న క్లెయిమ్ తప్పు.
ముందుగా “Way2News” సంస్థకు చెందిన అధికారిక ట్విటర్ ఖాతా పరిశీలించగా వారు వైరల్ అవుతున్న ఈ పోస్టుని ఎవరో వ్యక్తులు తమ సంస్థ ‘లోగో’ ని వాడుకొని ఇటువంటి తప్పుడు ప్రచారం చేస్తున్నారు అని, ఈ పోస్టుని తాము ప్రచురించలేదని స్పష్టం చేశారు.
Announcement: It has come to our notice that some miscreants are spreading misinformation using our logo and the 'attached post' has gone viral.
We confirm that this has not been published by us. pic.twitter.com/YFObHc68SO
ఇక పోస్టులో ఉన్న MLA బాలరాజు ఫోటో ఆగస్టు 2021కి చెందినది. దీనిని ‘TV9 Telugu’ వెబ్‌సైటులో చూడవచ్చు.
మరియు అక్టోబర్ 26 రాత్రి జరిగిన ఘటన తర్వాత బాలరాజు మరియు ఇతర ఎమ్మెల్యేలు మీడియాతో  ప్రత్యేకంగా సమావేశం కాలేదు. విలేకరులు అడిగిన ప్రశ్నలకు మళ్ళీ వివరంగా సమాధానం ఇస్తాను అని “ప్రజాస్వామ్యాన్ని కాపాడటమే లక్ష్యంగా తెరాస పార్టీ కేసీఆర్ నాయకత్వంలో పని చేస్తుంది” అని చెప్పారు.
చివరిగా, గువ్వల బాలరాజు చేసిన వ్యాఖ్యలు అంటూ వైరల్ అవుతున్న ఈ పోస్ట్ “Way2News” ప్రచురించలేదు.

created: October 27, 2022


text:
సీనియర్ ఎన్టీఆర్ అసలైన వారసుడు నారా లోకేశ్ అని బాలకృష్ణ వ్యాఖ్యానించినట్టు షేర్ చేస్తున్న ఈ ‘Way2News’ వార్తా కథనం ఫేక్ - FACTLY
Sai Krishna Muthyanolla
January 19, 2024
ఎన్టీఆర్ ఘాట్ వద్ద జూనియర్ ఎన్టీఆర్ ఫ్లెక్సీలు తొలగించడంపై నందమూరి బాలకృష్ణ స్పందిస్తూ జూ.ఎన్టీఆర్ ఫ్యాన్స్ ఇష్టానుసారంగా ఎన్టీఆర్ ఘాట్ వద్ద ఫ్లెక్సీలు ఏర్పాటు చేశారనీ, అందుకే వాటిని తొలగించమని ఆదేశించాననీ, స్వర్గీయ ఎన్టీఆర్ అసలైన వారసుడు తన అల్లుడు నారా లోకేశే అని వ్యాఖ్యానించారు అని చెప్తూ ‘Way2News’ పబ్లిష్ చేసిన వార్త కథనం ఫోటో ఒకటి సోషల్ మీడియాలో వైరల్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: సీనియర్ ఎన్టీఆర్ అసలైన వారసుడు నారా లోకేశ్ అని బాలకృష్ణ వ్యాఖ్యానించారు -‘Way2News’ వార్తకథనం.
ఫాక్ట్ (నిజం): ఈ వార్తను ‘Way2News’ ప్రచురించలేదు. ఇది వారి లోగోను వాడి తప్పుడు కథనంతో ఎడిట్ చేస్తూ షేర్ చేసిన ఫోటో. ఇదే విషయాన్ని ‘Way2News’ సంస్థ X పోస్టు ద్వారా స్పష్టం చేసింది. కావున పోస్టులో చేసిన క్లెయిమ్ తప్పు .
వైరల్ పోస్టులో చెప్పిన విధంగా, ఎన్టీఆర్ అసలైన వారసుడు నారా లోకేశే అని బాలకృష్ణ వ్యాఖ్యానించారా అని  వెతికితే, బాలకృష్ణ ఇలాంటి వ్యాఖ్యాలు చేసినట్టు రిపోర్ట్స్  ఏమి లభించలేదు. ఈ వార్తను ‘Way2News’ ప్రచురించలేదని తెలిసింది. ఈ వార్త కథనం పైన ఉన్న ఆర్టికల్ లింక్ (https://way2.co/d3k3fa) ద్వారా ‘Way2News’లో వెతికితే ఈ సంస్థ 10 ఆగష్టు 2023న “లిస్ట్-A క్రికెట్‌లో అత్యధిక స్కోరు చేసిన బ్యాటర్లు” అనే టైటిల్‌తో ప్రచురించిన అసలైన వార్త దొరికింది.
పైగా, Way2News సంస్థ X పోస్ట్ ద్వారా “మా లోగోను ఉపయోగించి కొందరు తప్పుడు సమాచారాన్ని ప్రచారం చేస్తున్నారని మా దృష్టికి వచ్చింది మరియు ‘అటాచ్ చేసిన పోస్ట్’ వైరల్‌గా మారింది” అంటూ ఈ వార్త కథనం ఫేక్ అని వివరణ ఇచ్చింది.
This is not a #Way2News story. Some miscreants are spreading misinformation in #WhatsApp, using our logo, and the 'attached post' has gone viral.   We confirm that this has not been published by @way2_news#Way2News #FactCheckByWay2News pic.twitter.com/xLGw1CkP2x
చివరగా, సీనియర్ ఎన్టీఆర్ అసలైన వారసుడు నారా లోకేశే అని బాలకృష్ణ వ్యాఖ్యానించినట్టు షేర్ చేస్తున్న ఈ ‘Way2News’ వార్తా కథనం ఫేక్.

created: January 19, 2024


text:
"వజ్రాలు పొదిగిన బంగారు వాచ్" కథనం గురుంచి ఆంధ్రజ్యోతి ఆఫీసులో సిబ్బంది మాట్లాడిన వీడియో లీక్ అయింది అని షేర్ చేస్తున్న ఈ ‘Way2News’ వార్తా కథనం ఫేక్. - FACTLY
Sai Krishna Muthyanolla
January 29, 2024
ఇటీవల ABN ఆంధ్రజ్యోతి ప్రచురించిన”వజ్రాలు పొదిగిన బంగారు వాచ్” కథనం ఫేక్ అని ఆంధ్రజ్యోతి ఆఫీసులో ఏబీఎన్ డెస్క్ ఇంచార్జిలు, సీనియర్ సబ్ ఎడిటర్ల మీటింగ్‌లో మాట్లాడిన వీడియో లీక్ అయింది అని చెప్తూ ‘Way2News’ పబ్లిష్ చేసిన వార్త కథనం ఫోటో ఒకటి సోషల్ మీడియాలో వైరల్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ABN ఆంధ్రజ్యోతి ప్రచురించిన”వజ్రాలు పొదిగిన బంగారు వాచ్” కథనం ఫేక్ అని ఆంధ్రజ్యోతి ఆఫీసులో ఏబీఎన్ డెస్క్ ఇంచార్జిలు, సీనియర్ సబ్ ఎడిటర్ల మీటింగ్‌లో మాట్లాడిన వీడియో లీక్ అయింది -‘Way2News’ వార్తకథనం.
ఫాక్ట్ (నిజం): ఈ వార్తను ‘Way2News’ ప్రచురించలేదు. ఇది వారి లోగోను వాడి తప్పుడు కథనంతో ఎడిట్ చేస్తూ షేర్ చేసిన ఫోటో. ఇదే విషయాన్ని ‘Way2News’ సంస్థ X పోస్టు ద్వారా స్పష్టం చేసింది. కావున పోస్టులో చేసిన క్లెయిమ్ తప్పు .
వైరల్ పోస్టులో చెప్పిన విధంగా, ఆంధ్రజ్యోతి ఆఫీస్ వీడియో లీక్ సంబంధించిన రిపోర్ట్స్ ఏవీ లభించలేదు. ఈ క్రమంలోనే ఈ వార్తను ‘Way2News’ ప్రచురించలేదని తెలిసింది. ఈ వార్త కథనం పైన ఉన్న ఆర్టికల్ లింక్ (https://way2.co/d3k3fa) ద్వారా ‘Way2News’లో వెతికితే ఈ సంస్థ 10 ఆగష్టు 2023న “లిస్ట్-A క్రికెట్‌లో అత్యధిక స్కోరు చేసిన బ్యాటర్లు” అనే టైటిల్‌తో ప్రచురించిన అసలైన వార్త దొరికింది.
పైగా, Way2News సంస్థ X పోస్ట్ ద్వారా “మా లోగోను ఉపయోగించి కొందరు తప్పుడు సమాచారాన్ని ప్రచారం చేస్తున్నారని మా దృష్టికి వచ్చింది మరియు ‘అటాచ్ చేసిన పోస్ట్’ వైరల్‌గా మారింది” అంటూ ఈ వార్త కథనం ఫేక్ అని వివరణ ఇచ్చింది.
This is not a #Way2News story. Some miscreants are spreading misinformation in #SocialMedia, using our logo, and the 'attached post' has gone viral.   We confirm that this has not been published by @way2_news#Way2News #FactCheckByWay2News pic.twitter.com/1mtaini9Zt
చివరగా, “వజ్రాలు పొదిగిన బంగారు వాచ్” కథనం ఫేక్ అని ఆంధ్రజ్యోతి ఆఫీసులో సిబ్బంది మాట్లాడిన వీడియో లీక్ అయింది అని షేర్ చేస్తున్న ఈ ‘Way2News’ వార్తా కథనం ఫేక్.

created: January 29, 2024


text:
చంద్రబాబు నాయుడు అయోధ్య రామయ్యను అవమానించినట్లు షేర్ చేస్తున్న ఈ ‘Way2News’ వార్తా కథనం ఫేక్. - FACTLY
Sai Krishna Muthyanolla
January 23, 2024
22 జనవరి 2024న జరిగిన అయోధ్య రామయ్య విగ్రహ ప్రాణ ప్రతిష్ఠ కార్యక్రమంలో పాల్గొన్న చంద్రబాబు నాయుడు, ఆలయంలోకి చెప్పులు వేసుకొని ప్రవేశించి, బొట్టు పెట్టుకోకుండా పూజా కార్యక్రమాలలో  పాల్గొన్నారు అని చెప్తూ ‘Way2News’ పబ్లిష్ చేసిన వార్త కథనం ఫోటో ఒకటి సోషల్ మీడియాలో వైరల్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: చెప్పులు వేసుకొని అయోధ్య ఆలయంలోకి ప్రవేశించి, బొట్టు పెట్టుకోకుండా పూజా కార్యక్రమాలలో పాల్గొన్న చంద్రబాబు నాయుడు-‘Way2News’ వార్తకథనం.
ఫాక్ట్ (నిజం): ఈ వార్తను ‘Way2News’ ప్రచురించలేదు. ఇది వారి లోగోను వాడి తప్పుడు కథనంతో ఎడిట్ చేస్తూ షేర్ చేసిన ఫోటో. ఇదే విషయాన్ని ‘Way2News’ సంస్థ X పోస్టు ద్వారా స్పష్టం చేసింది. కావున పోస్టులో చేసిన క్లెయిమ్ తప్పు .
వైరల్ పోస్టులో చెప్పిన విధంగా, అయోధ్యలో ప్రాణ ప్రతిష్ఠ కార్యక్రమం సందర్భంగా చెప్పులు వేసుకొని అయోధ్య ఆలయంలోకి ప్రవేశించి, బొట్టు పెట్టుకోకుండా పూజా కార్యక్రమాల్లో చంద్రబాబు నాయుడు పాల్గొన్నారా అని వెతికితే, ఆయన ఇలా చేసినట్టు రిపోర్ట్స్ ఏవీ  లభించలేదు.ఈ క్రమంలోనే ఈ వార్తను ‘Way2News’ ప్రచురించలేదని తెలిసింది. ఈ వార్త కథనం పైన ఉన్న ఆర్టికల్ లింక్ (https://way2.co/d3k3fa) ద్వారా ‘Way2News’లో వెతికితే ఈ సంస్థ 10 ఆగష్టు 2023న “లిస్ట్-A క్రికెట్‌లో అత్యధిక స్కోరు చేసిన బ్యాటర్లు” అనే టైటిల్‌తో ప్రచురించిన అసలైన వార్త దొరికింది.
పైగా, Way2News సంస్థ X పోస్ట్ ద్వారా “మా లోగోను ఉపయోగించి కొందరు తప్పుడు సమాచారాన్ని ప్రచారం చేస్తున్నారని మా దృష్టికి వచ్చింది మరియు ‘అటాచ్ చేసిన పోస్ట్’ వైరల్‌గా మారింది” అంటూ ఈ వార్త కథనం ఫేక్ అని వివరణ ఇచ్చింది.
This is not a #Way2News story. Some miscreants are spreading misinformation in #SocialMedia, using our logo, and the 'attached post' has gone viral.   We confirm that this has not been published by @way2_news#Way2News #FactCheckByWay2News pic.twitter.com/VQCwxBrzHP
చివరగా, అయోధ్య రామమందిర ప్రాణ ప్రతిష్ఠ కార్యక్రమంలో పాల్గొన్న చంద్రబాబు నాయుడు అయోధ్య రామయ్యను అవమానించినట్లు షేర్ చేస్తున్న ఈ ‘Way2News’ వార్తా కథనం ఫేక్.

created: January 23, 2024


text:
రేవంత్ రెడ్డి ప్రమాణం చేస్తున్న సమయంలో టీడీపీ జెండాలు పట్టుకొని వచ్చిన నాయకులను కాంగ్రెస్ శ్రేణులు కొట్టాయని షేర్ చేస్తున్న ఈ ‘Way2News’ వార్తా కథనం ఫేక్ - FACTLY
Sai Krishna Muthyanolla
December 8, 2023
రేవంత్ రెడ్డీ ఎల్బీ స్టేడియంలో ప్రమాణ స్వీకారం చేయగా, టీడీపీ నాయకులు పచ్చ జెండాలు పట్టుకొని హల్ చల్ చేస్తే, కాంగ్రెస్ కార్యకర్తలు వారిని కొట్టారు అని  ‘Way2News’ పబ్లిష్ చేసిన కథనం అంటూ ఒక ఫోటోను సోషల్ మీడియాలో షేర్ చేస్తున్నారు. దీని వెనుక ఉన్న వాస్తవమెంటో ఇప్పుడు చూద్దాం.
క్లెయిమ్: రేవంత్ రెడ్డీ ఎల్బీ స్టేడియంలో ప్రమాణ స్వీకారం చేయగా, టీడీపీ నాయకులు పచ్చ జెండాలు పట్టుకొని హల్చల్ చేయగా, కాంగ్రెస్ కార్యకర్తలు వారిని కొట్టారు అంటూ ‘Way2News’ ప్రచురించింది.
ఫాక్ట్(నిజం): ఈ వార్తను ‘Way2News’ ప్రచురించలేదు. ఇది వారి లోగోను వాడి తప్పుడు కథనంతో ఎడిట్ చేస్తూ షేర్ చేసిన ఫోటో అని ‘Way2News’ సంస్థ X పోస్టు ద్వారా తెలిపింది. కావున పోస్టులో చేసిన క్లెయిమ్ తప్పు.
వైరల్ పోస్టులో చెప్పిన విధంగా, రేవంత్ రెడ్డి ప్రమాణస్వీకారం చేస్తున్న ఎల్బీ స్టేడియంలో టీడీపీ నాయకులు పచ్చ జండాలు పట్టుకొని వస్తే కాంగ్రెస్ నాయకులు కొట్టడం జరిగిందా లేదా అని వెతికితే, ఈ వార్తను ‘Way2News’ ప్రచురించలేదని తెలిసింది.
ఈ వార్త కథనం పైన ఉన్న ఆర్టికల్ లింక్ ద్వారా ‘Way2News’ లో వెతికితే ఈ సంస్థ 10 ఆగష్టు 2023న “లిస్ట్-A క్రికెట్‌లో అత్యధిక స్కోరు చేసిన బ్యాటర్లు” అనే టైటిల్‌తో  ప్రచురించిన అసలైన వార్త దొరికింది.
పైగా, Way2News సంస్థ X పోస్టు ద్వారా  “మా లోగోను ఉపయోగించి కొందరు తప్పుడు సమాచారాన్ని ప్రచారం చేస్తున్నారని మా దృష్టికి వచ్చింది మరియు ‘అటాచ్ చేసిన పోస్ట్’ వైరల్‌గా మారింది” అంటూ ఈ వార్త కథనం ఫేక్ అని నిర్ధారించటం  గమనించాం.
చివరిగా, రేవంత్ రెడ్డి ప్రమాణం చేస్తున్న సమయంలో టీడీపీ జెండాలు పట్టుకొని వచ్చిన నాయకులను కాంగ్రెస్ శ్రేణులు కొట్టారని షేర్ చేస్తున్న ఈ ‘Way2News’ వార్తా కథనం ఫేక్.

created: December 8, 2023


text:
జనసేనకు 64 సీట్ల, రెండేళ్లు సీఎం పదవి ఇవ్వడానికి చంద్రబాబు అంగీకరించారు అని చెప్తున్న ఈ ‘Way2News’ వార్తా కథనం ఫేక్. - FACTLY
Sai Krishna Muthyanolla
February 7, 2024
పవన్ కళ్యాణ్‌తో రెండు రోజుల చర్చల అనంతరం జనసేనకు 64 సీట్ల ఇవ్వడానికి, టీడీపీ-జనసేన కూటమి అధికారంలోకి వస్తే పవన్ కళ్యాణ్‌కు రెండేళ్లు ముఖ్యమంత్రి పదవి ఇవ్వడానికి చంద్రబాబు అంగీకరించినట్లు చెప్తున్న ‘Way2News’ పబ్లిష్ చేసిన కథనమంటూ ఫోటో ఒకటి సోషల్ మీడియాలో వైరల్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: రాబోయే 2024 ఆంధ్ర ప్రదేశ్ అసెంబ్లీ ఎన్నికల్లో టీడీపీ- జనసేన పొత్తులో భాగంగా జనసేనకు 64 సీట్ల ఇవ్వడానికి, కూటమి అధికారంలోకి వస్తే పవన్ కళ్యాణ్‌కు రెండేళ్లు ముఖ్యమంత్రి పదవి ఇవ్వడానికి చంద్రబాబు అంగీకారం – ‘Way2News’ వార్తా కథనం.
ఫాక్ట్(నిజం): వైరల్ పోస్టులో చెప్పినట్లు టీడీపీ- జనసేన పొత్తులో భాగంగా జనసేనకు 64 సీట్ల ఇవ్వడానికి, అధికారంలోకి వస్తే రెండేళ్లు ముఖ్యమంత్రి పదవి పవన్ కళ్యాణ్‌కు ఇవ్వడానికి చంద్రబాబు అంగీకరించారు అని తెలిపే ఎలాంటి రిపోర్ట్స్ లభించలేదు. అంతేకాకుండా,ఈ వార్తను ‘Way2News’ ప్రచురించలేదు. ఇది వారి లోగోను వాడి తప్పుడు కథనంతో ఎడిట్ చేస్తూ షేర్ చేసిన ఫోటో అని ‘Way2News’ సంస్థ X పోస్టు ద్వారా స్పష్టత ఇచ్చింది. కావున పోస్టులో చేసిన క్లెయిమ్ తప్పు .
ముందుగా వైరల్ పోస్టులో తెలుపుతున్నట్టు టీడీపీ- జనసేన పొత్తులో భాగంగా జనసేనకు 64 సీట్ల ఇవ్వడానికి, రెండేళ్లు ముఖ్యమంత్రి పదవి పవన్ కళ్యాణ్‌కు ఇవ్వడానికి చంద్రబాబు అంగీకరించారా అని వెతకగా, మాకు ఎలాంటి రిపోర్ట్స్ లభించలేదు. అంతేకాకుండా, ఈ క్రమంలోనే ఈ వార్తను Way2News సంస్థ కూడా ప్రచురించలేదు అని తెలిసింది. వైరల్ పోస్టులో షేర్ చేసిన వార్త కథనం పైన ఉన్న ఆర్టికల్ లింక్ (https://way2.co/x4n7yk )   ద్వారా ‘Way2News’లో వెతికితే “ప్రతిపక్షం బలపడలేదు. అధికార పార్టీకి తిరుగులేదు: సీఎం జగన్” అనే టైటిల్‌తో ప్రచురించిన అసలైన వార్త దొరికింది. దీన్ని బట్టి అసలైన ‘Way2News’ కథనాన్ని ఎడిట్ చేస్తూ పోస్టులో షేర్ చేసిన ఫోటోలోని రూపొందించారు అని నిర్థారించవచ్చు.
ఈ వార్త వైరల్ అవడంతో, Way2News సంస్థ X(ట్విట్టర్) పోస్ట్ ద్వారా స్పందిస్తూ “మా లోగోను ఉపయోగించి కొందరు తప్పుడు సమాచారాన్ని ప్రచారం చేస్తున్నారని మా దృష్టికి వచ్చింది మరియు ‘అటాచ్ చేసిన పోస్ట్’ వైరల్‌గా మారింది” అంటూ ఈ వార్త కథనం ఫేక్ అని స్పష్టత ఇచ్చారు.
This is not a #Way2News story. Some miscreants are spreading misinformation in #SocialMedia, using our logo, and the 'attached post' has gone viral.   We confirm that this has not been published by @way2_news#Way2News #FactCheckByWay2News pic.twitter.com/pAFcHemqrl
చివరగా, పొత్తులో భాగంగా జనసేనకు 64 సీట్ల, రెండేళ్లు సీఎం పదవి ఇవ్వడానికి చంద్రబాబు అంగీకరించారు అని చెప్తున్న ఈ ‘Way2News’ వార్తా కథనం ఫేక్.

created: February 7, 2024


text:
జగన్ తన గొంతు పట్టుకుని గోడకేసి గుద్దాడు అని వైఎస్ షర్మిల వ్యాఖ్యానించినట్లు రిపోర్ట్ చేసిన ఈ వార్తా కథనం ‘Way2News’ ప్రచురించలేదు. - FACTLY
Sai Krishna Muthyanolla
January 29, 2024
ఇటీవల విజయవాడలోని ఏపీసీసీ కార్యాలయంలో గణతంత్ర వేడుకలలో పాల్గొన్న వైఎస్ షర్మిల, ఏపీ ప్రభుత్వం మరియు సీఎం జగన్ లక్ష్యంగా విమర్శలు గుప్పించారు. ఈ నేపథ్యంలోనే షర్మిల “తాను 2019 తరువాత ఒక్కసారి తాడేపల్లిలోని జగన్ ఇంటికి వెళ్ళి ఆస్తిలో తన వాటా ఇవ్వమన్నందుకు, జగన్ తన గొంతు పట్టుకుని గోడకేసి గుద్దాడని… దానికి సాక్ష్యం తన తల్లి విజయమ్మే” అని వ్యాఖ్యానించినట్లు చెప్తూ ‘Way2News’ పబ్లిష్ చేసిన కథనం అంటూ సోషల్ మీడియాలో ఒక ఫోటో షేర్ అవుతోంది. ఈ కథనం ద్వారా అందులో ఎంత నిజముందో చూద్దాం
క్లెయిమ్: “జగన్ ఇంటికి వెళ్ళి ఆస్తిలో తన వాటా ఇవ్వమన్నందుకు, జగన్ తన గొంతు పట్టుకుని గోడకేసి గుద్దాడని… దానికి సాక్ష్యం తన తల్లి విజయమ్మే” అని వైఎస్ షర్మిల వ్యాఖ్యానించినట్లు రిపోర్ట్ చేసిన ‘Way2News’ వార్తా కథనం
ఫాక్ట్ (నిజం): ఈ ఫోటో ఎడిట్ చేయబడినది. 2023 మార్చి నెలలో ‘Way2News’ పబ్లిష్ చేసిన వార్తా కథనాన్ని మార్ఫ్ చేసి ఈ ఫోటోని రూపొందించారు. వైఎస్ షర్మిల జగన్ పై ఇలాంటి తీవ్ర విమర్శలు చేసినట్టు ఎలాంటి రిపోర్ట్స్ లభించలేదు. కావున, పోస్టులో చేస్తున్న క్లెయిమ్ తప్పు.
పోస్టులో తెలుపుతున్నట్టు జగన్ పై వైఎస్ షర్మిల ఇలాంటి వ్యాఖ్యలు చేశారా అని వెతికితే, తమ కుటుంబం విడిపోవడానికి జగనే కారణం అని వ్యాఖ్యానించినట్లు రిపోర్ట్స్ లభించాయి. అయితే వైఎస్ షర్మిల వైరల్ పోస్టులో తెలుపుతున్న వ్యాఖ్యలు చేసినట్టు ‘Way2News’తో పాటు మరే వార్తా సంస్థ కూడా రిపోర్ట్ చేయలేదని తెలిసింది. ఒకవేళ జగన్ పై వైఎస్ షర్మిల అటువంటి తీవ్ర విమర్శలు చేసివుంటే, ఆ విషయాన్ని పలు వార్తా సంస్థలు రిపోర్ట్ చేసేవి.
వైరల్ పోస్టులో షేర్ చేసిన వార్త కథనం పైన ఉన్న ఆర్టికల్ లింక్ (https://way2.co/y2c4tu) ద్వారా ‘Way2News’లో వెతికితే ఈ సంస్థ 21మార్చి 2023న “GK- ప్రముఖ వ్యక్తుల బిరుదులు” అనే టైటిల్‌తో ప్రచురించిన అసలైన వార్త దొరికింది. దీన్ని బట్టి అసలైన ‘Way2News’ కథనాన్ని ఎడిట్ చేస్తూ పోస్టులో షేర్ చేసిన ఫోటోలోని రూపొందించారు అని నిర్థారించవచ్చు.
చివరగా, వైఎస్ జగన్ తన గొంతు పట్టుకుని గోడకేసి గుద్దాడు అని వైఎస్ షర్మిల వ్యాఖ్యానించినట్లు  రిపోర్ట్ చేసిన ఈ వార్తా కథనం Way2News ప్రచురించలేదు.


text:
2024లో ఆంధ్రప్రదేశ్‌లో తెలుగుదేశం పార్టీ అధికారంలోకి వస్తోందని తమిళ నటుడు సూర్య వ్యాఖ్యానించినట్టుగా షేర్ చేస్తున్న ఈ కథనాన్ని ‘Way2News’ పబ్లిష్ చేయలేదు - FACTLY
Sai Krishna Muthyanolla
July 6, 2023
2024లో ఆంధ్రప్రదేశ్ రాష్ట్రంలో తెలుగుదేశం పార్టీ అధికారం చేపట్టవచ్చని తమిళ నటుడు సూర్య ఇటీవల చెన్నైలో జరిగిన ఒక ప్రైవేట్ కార్యక్రమంలో తన అభిప్రాయాన్ని చెప్పినట్టు ‘Way2News’ కథనం ఫోటో ఒకటి సోషల్ మీడియాలో బాగా షేర్ అవుతోంది. ఈ పోస్టులో ఎంతవరకు నిజముందో చూద్దాం.
క్లెయిమ్: 2024లో ఆంధ్రప్రదేశ్ రాష్ట్రంలో తెలుగుదేశం పార్టీ అధికారం చేపట్టవచ్చని తమిళ నటుడు సూర్య అభిప్రాయపడినట్టుగా  ‘Way2News’ వార్తా కథనం.
ఫాక్ట్ (నిజం): 2024లో ఆంధ్రప్రదేశ్ రాష్ట్రంలో తెలుగుదేశం పార్టీ అధికారం చేపడుతుందని తమిళ నటుడు సూర్య ఇటీవల ఎక్కడా వ్యాఖ్యానించలేదు. సోషల్ మీడియాలో వైరల్ చేస్తున్న ఈ కథనాన్ని తమ సంస్థ పబ్లిష్ చేయలేదని, అది పూర్తిగా ఫేక్ వార్తా అని ‘Way2News’ స్పష్టం చేసింది. కావున, పోస్టులో చేస్తున్న క్లెయిమ్ తప్పు.
పోస్టులో తెలుపుతున్నట్టు తమిళ నటుడు సూర్య ఇటీవల ఏదైనా కార్యక్రమంలో 2024లో ఆంధ్రప్రదేశ్ రాష్ట్రంలో తెలుగుదేశం పార్టీ అధికారంలోకి వస్తుందోని వ్యాఖ్యలు చేశారా, అని కీ పదాలను ఉపయోగించి ఇంటర్నెట్లో వెతికితే, సూర్య అటువంటి వ్యాఖ్యలు చేసినట్టు ఇటీవల ఏ ఒక్క వార్తా సంస్థ ఆర్టికల్ లేదా వీడియో రిపోర్ట్ పబ్లిష్ చేయలేదని తెలిసింది. ఒకవేళ సూర్య ఆంధ్రప్రదేశ్ రాజకీయాలకు సంబంధించి అటువంటి ఆసక్తికర వ్యాఖ్యలు చేసివుంటే, ఆ విషయాన్ని పలు వార్తా సంస్థలు రిపోర్ట్ చేసేవి.
తెలుగు దేశం పార్టీకి సంబంధించి గానీ, తెదేపా అధినేత చంద్రబాబు నాయుడికి సంబంధించి  గానీ సూర్య తన అధికారిక సోషల్ మీడియా పేజీలలో ఎటువంటి పోస్ట్ లేదా ట్వీట్ పెట్టలేదు.
సోషల్ మీడియాలో వైరల్ అవుతున్న ఈ వార్తా కథనాన్ని తమ సంస్థ పబ్లిష్ చేయలేదని, తమ ఫార్మాట్‌ను ఉపయోగించి కొందరు వ్యక్తులు తప్పుడు సమాచారాన్ని తమ పేరుతో వైరల్ చేస్తున్నారని Way2News’ పోర్టల్ ట్వీట్ ద్వారా స్పష్టతనిచ్చింది.
This is not a #Way2News story. Some miscreants are spreading misinformation using our format and the 'above post' has gone viral.   We confirm that this has not been published by us. #SayNoToFakeNews pic.twitter.com/9FB7tRsb0N
చివరగా, 2024లో ఆంధ్రప్రదేశ్‌లో తెలుగుదేశం పార్టీ అధికారంలోకి వస్తోందని తమిళ నటుడు సూర్య వ్యాఖ్యానించినట్టుగా షేర్ చేస్తున్న ఈ కథనాన్ని ‘Way2News’ పబ్లిష్ చేయలేదు.


text:
2024 ఎన్నికల్లో టీడీపీకి గెలిచే ఛాన్స్ లేదని ప్రశాంత్ కిషోర్ పేర్కొన్నట్టు షేర్ చేస్తున్న ఈ ‘Way2News’ వార్తా కథనం ఫేక్ - FACTLY
Sai Krishna Muthyanolla
December 26, 2023
చంద్రబాబుతో భేటీ అయిన ఎన్నికల వ్యూహకర్త ప్రశాంత్ కిషోర్, రాబోయే ఎన్నికల్లో తెలుగుదేశం పార్టీ విజయం సాధించే అవకాశాలు చాలా తక్కువగా ఉన్నాయని వ్యాఖ్యానించారు అని చెప్తు ‘Way2News’ పబ్లిష్ చేసిన కథనం అని ఒక ఫోటో సోషల్ మీడియాలో వైరల్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: రాబోయే 2024 ఎన్నికల్లో టీడీపీకి గెలిచే ఛాన్స్ లేదని ప్రశాంత్ కిషోర్ పేర్కొన్నారు.
ఫాక్ట్(నిజం): ఈ వార్తను ‘Way2News’ ప్రచురించలేదు. ఇది వారి లోగోను వాడి తప్పుడు కథనంతో ఎడిట్ చేస్తూ షేర్ చేసిన ఫోటో అని ‘Way2News’ సంస్థ X పోస్టు ద్వారా స్పష్టత ఇచ్చింది. కావున పోస్టులో చేసిన క్లెయిమ్ తప్పు .
వైరల్ పోస్టులో చెప్పిన విధంగా, చంద్రబాబుతో భేటీ అయిన ఎన్నికల వ్యూహకర్త ప్రశాంత్ కిషోర్, రాబోయే 2024 ఎన్నికల్లో టీడీపీకి గెలిచే ఛాన్స్ లేదని పేర్కొన్నారా అని వెతికితే, ఈ వార్తను ‘Way2News’ ప్రచురించలేదని తెలిసింది. ఈ వార్త కథనం పైన ఉన్న ఆర్టికల్ లింక్ (https://way2.co/d3kefa) ద్వారా ‘Way2News’లో వెతికితే ఈ సంస్థ 10 ఆగష్టు 2023న “లిస్ట్-A క్రికెట్‌లో అత్యధిక స్కోరు చేసిన బ్యాటర్లు” అనే టైటిల్‌తో ప్రచురించిన అసలైన వార్త దొరికింది.
ఈ ప్రశాంత్ కిషోర్ వార్త వైరల్ అవడంతో, Way2News సంస్థ X పోస్ట్ ద్వారా “మా లోగోను ఉపయోగించి కొందరు తప్పుడు సమాచారాన్ని ప్రచారం చేస్తున్నారని మా దృష్టికి వచ్చింది మరియు ‘అటాచ్ చేసిన పోస్ట్’ వైరల్‌గా మారింది” అంటూ ఈ వార్త కథనం ఫేక్ అని స్పష్టత ఇచ్చారు.
This is not a #Way2News story. Some miscreants are spreading misinformation in #WhatsApp, using our logo, and the 'attached post' has gone viral.   We confirm that this has not been published by@way2_news#Way2News #FactCheckByWay2News pic.twitter.com/O1h2anfk8O
చివరగా, 2024 ఎన్నికల్లో టీడీపీకి గెలిచే ఛాన్స్ లేదని ప్రశాంత్ కిషోర్ పేర్కొన్నట్టు షేర్ చేస్తున్న ఈ ‘Way2News’ వార్తా కథనం ఫేక్.

created: December 26, 2023


text:
జన్ ధన్ యోజన కింద నగదు పొందవచ్చని స్క్రాచ్ కార్డ్‌లు షేర్ చేస్తున్న ఈ వెబ్‌సైట్ మోసపూరితమైంది - FACTLY
Sai Krishna Muthyanolla
March 19, 2024
జన్ ధన్ యోజన ద్వారా ప్రతి ఒక్కరి ఖాతాలో ఉచితంగా ₹5000 అందిస్తున్నారంటూ ప్రధానమంత్రి చిత్రంతో కూడిన ప్రకటన ఒకటి సోషల్ మీడియాలో షేర్ అవుతోంది. స్క్రాచ్ కార్డ్‌ల ద్వారా ఈ డబ్బులు పొందవచ్చని కొన్ని లింకులను ఈ పోస్టుల ద్వారా అందిస్తున్నారు. ఈ కథనం ద్వారా షేర్ అవుతున్న విషయానికి సంబంధించి నిజమేంటో చూద్దాం.
క్లెయిమ్: ప్రభుత్వం జన్ ధన్ యోజన కింద స్క్రాచ్ కార్డ్‌ల ద్వారా ₹5000 అందిస్తుంది.
ఫాక్ట్(నిజం): ప్రభుత్వం ప్రత్యేకంగా జన్ ధన్ అకౌంట్లలోకి ₹5000 అందిస్తుందన్న వార్తలో నిజంలేదు. ప్రభుత్వం ఎప్పుడు కూడా ఇలా స్క్రాచ్ కార్డ్‌ల ద్వారా నగదు బదిలీ చేయదు. సాధారణంగా ఏదైనా అధికారిక వెబ్‌సైట్ లింక్ లేదా URLలో ‘.gov.in’ కలిగి ఉంటాయి. అలాగే ‘https’తో మొదలవుతాయి. కానీ ఇప్పుడు షేర్ అవుతున్న లింక్‌లో అవేమి లేకపోవడం గమనించొచ్చు. దీన్నిబట్టి ఇది ఒక మోసపూరిత వెబ్‌సైట్ అని స్పష్టమవుతుంది. కావున పోస్టు ద్వారా చెప్పేది తప్పు.
ముందుగా జన్ ధన్ యోజన అనేది దేశంలోని ప్రజలందరినీ ఆర్ధిక రంగంతో అనుసంధానం చేయాలనే ఉద్దేశంతో ప్రారంభించిన స్కీం. ఈ పథకం కింద ప్రతి ఒక్కరికీ బ్యాంకింగ్ సేవలు అందించాలనే లక్ష్యంతో అందరికీ జీరో బ్యాలన్స్ బ్యాంక్ అకౌంట్లను అందిస్తారు. ప్రభుత్వం తరపునుండి జరిగే నగదు బదిలీ, పెన్షన్లు, ఈ అకౌంట్లకు రూపే క్రెడిట్ కార్డులు అందించడం, మొదలైన సేవలు ఈ అకౌంట్ల ద్వారా పొందవచ్చు. అంతేగానీ ప్రత్యేకంగా ఈ అకౌంట్లలోకి ప్రభుత్వం ప్రతీ ఒక్కరికి ₹5000 అందిస్తుందన్న వార్తలో నిజంలేదు.
ఇక ఈ స్క్రాచ్ కార్డ్‌ల విషయానికి వస్తే ప్రభుత్వం ఎప్పుడూ ఇలా స్క్రాచ్ కార్డ్‌ల ద్వారా నగదు బదిలీ చేయదు. సాధారణంగా ఈ ప్రకటనపై క్లిక్ చేసిన తర్వాత, వినియోగదారులను స్క్రాచ్ కార్డ్‌ను కలిగి ఉన్న మోసపూరిత వెబ్‌సైట్‌కి రీడైరెక్ట్ చేస్తుంది. ఆ తరవాత ఏదైనా UPI ఆప్‌కు డైరెక్ట్ చేసి PIN నెంబర్ అడుగుతారు. ఇలా చేయడం ద్వారా ఆర్ధిక నేరాలకు పాల్పడుతున్నారు. కాబట్టి ఇలాంటి మోసపూరిత లింకులను క్లిక్ చేయకపోవడం శ్రేయస్కరం.
సాధారణంగా ఏదైనా అధికారిక వెబ్‌సైట్ లింక్ లేదా URLలో ‘.gov.in’ కలిగి ఉంటాయి. అలాగే ‘https’తో మొదలవుతాయి. కానీ ఇప్పుడు షేర్ అవుతున్న లింక్‌లో అవేమి లేకపోవడం గమనించొచ్చు. దీన్నిబట్టి ఇది ఒక మోసపూరిత వెబ్‌సైట్ అని స్పష్టమవుతుంది.
గతంలో పలు సందర్భాల్లో పోలీసులు కూడా నేరస్తులు ఇలా స్క్రాచ్ కార్డ్‌ల ద్వారా ఆర్ధిక నేరాలకు పాల్పడుతున్నారని ఇలాంటి వాటికి దూరంగా ఉండాలని ప్రజలను హెచ్చరించారు (ఇక్కడ & ఇక్కడ). FACTLY ఇలాంటి మోసపూరిత వెబ్‌సైట్‌లకు సంబంధించి గతంలో పలు సార్లు రాసిన కథనాలను ఇక్కడ మరియు ఇక్కడ చూడొచ్చు.
చివరగా, జన్ ధన్ యోజన కింద నగదు పొందవచ్చని స్క్రాచ్ కార్డ్‌లు షేర్ చేస్తున్న ఈ వెబ్‌సైట్ ఒక మోసపూరితమైంది.


text:
ఈ వీడియోలో పోలీసులతో వాదిస్తున్న అమ్మాయి డ్రగ్స్ తీసుకొని లేదు అని పోలీసులు స్పష్టం చేసారు - FACTLY
Sai Krishna Muthyanolla
October 12, 2023
“కోరమంగళలో డ్రగ్ అడిక్ట్ కేసు*! మాదక ద్రవ్యాలకు అలవాటు పడిన కన్న కూతుర్ని సరి చేయడం తమ వల్ల కాదని పోలీసులకు స్వయంగా అప్పగించిన తల్లిదండ్రులు.!” అని చెబుతూ తనని చుట్టుముట్టిన కొందరు పోలీసులని తంతున్న ఒక అమ్మాయి వీడియోని సోషల్ మీడియాలో షేర్ చేస్తున్నారు. ఈ వీడియోలో పోలీసులు ఆ అమ్మాయిని పట్టుకోవడానికి  ప్రయత్నించడం మనం చూడవచ్చు. అసలు ఈ క్లెయిమ్ వెనుక ఉన్న నిజానిజాలు ఏంటో ఈ ఆర్టికల్ ద్వారా చూద్దాం.
క్లెయిమ్: బెంగళూరులోని కోరమంగళలో మాదకద్రవ్యాల వ్యసనానికి గురైన ఒక అమ్మాయిని పోలీసులు అదుపు చేస్తున్న దృశ్యాలు. ఈ అమ్మాయిని పోలీసులకి తన తల్లిదండ్రులు అప్పగించారు.
ఫాక్ట్(నిజం): ఈ సంఘటన మంగళూరులో జరిగింది బెంగళూరులో కాదు. 2023 సెప్టెంబర్ నెలలో మంగళూరు నగరంలోని గణేశా మెడికల్స్ దగ్గర ఒక అమ్మాయి దూకుడుగా వ్యవహారిస్తుంటే, తను మాదక ద్రవ్యాలు సేవించింది అనే సందేహంతో ఎక్సైజ్ డిపార్ట్మెంట్ వాళ్ళు తనని అదుపులోకి తీసుకోవడానికి ప్రయత్నించగా వారితో వాదించింది. ఈ విషయమై మంగళూరు సిటీ పోలీస్ వారు వివరణ ఇస్తూ, తనని హాస్పిటల్‌లో టెస్ట్ చెయ్యగా, ఎటువంటి మాదక ద్రవ్యాలు తీసుకోలేదు అని టెస్టులో తెలిసింది అని చెప్పారు. కావున, పోస్టులో చేస్తున్న క్లెయిమ్ తప్పు.
వీడియో గురించి మరిన్ని వివరాలని తెలుసుకోవటానికి తగిన కీ  వర్డ్స్ ఉపయోగించి ఇంటర్నెట్‌లో వెతకగా, ఈ వీడియో 2023 సెప్టెంబర్ నెలలో మంగళూరులో జరిగిన ఒక సంఘటనకి చెందినది అని తెలిసింది (ఇక్కడ, ఇక్కడ)
ఇక వివరాల్లోకి వెళితే, 1 సెప్టెంబర్ 2023 నాడు మంగళూరు పట్టణంలోని గణేశా మెడికల్స్‌లో ఒక అమ్మాయి దూకుడుగా ప్రవర్తిస్తుంది అని ఎక్సైజ్  డిపార్ట్మెంట్ వారికి మెసేజ్ వెళ్లగా, వారు అక్కడికి వెళ్లి, తను మాదక ద్రవ్యాలు తీసుకుంది అనే సందేహంతో టెస్ట్ చేయడానికి ఆస్పత్రికి తీసుకెళ్లడానికి ప్రయత్నిస్తే ప్రతిఘటించి పోలీసులతో వాదించింది. ఆ దృశ్యాలనే మనం వీడియోలో చూడొచ్చు.
కానీ, తర్వాత తనని ఆస్పత్రికి తీసుకెళ్లి టెస్ట్ చేయగా, పరీక్షలో నెగిటివ్ రిజల్ట్ వచ్చింది అని, తర్వాత ఆ అమ్మాయిని తన తల్లిదండ్రులకు అప్పగించారని మంగళూరు నగరం పోలీసు వారు X(ఒకప్పటి ట్విట్టర్) ద్వారా వివరణ ఇచ్చారు. ఇంతే కాక, ఆ అమ్మాయి డ్రగ్ అడిక్ట్ అని పోలీసు వారు ఈ వివరణలో ఎక్కడ కూడా చెప్పలేదు.
Press Note @DgpKarnataka pic.twitter.com/omy6hsgTYN
చివరిగా, మంగళూరులో ఒక అమ్మాయి పోలీసులతో దూకుడుగా వ్యవహరించిన దృశ్యాలని తప్పుడు కథనంతో సోషల్ మీడియాలో షేర్ చేస్తున్నారు.

created: October 12, 2023


text:
ఈ ఫోటోలో కనిపిస్తున్న మహిళ విరాళం ఇచ్చింది మథురలో బాంకే బిహారీ ఆలయానికి, అయోధ్యలో ధర్మశాల నిర్మాణానికి కాదు - FACTLY
Sai Krishna Muthyanolla
January 19, 2024
యశోద అనే మహిళ గత 30 సంవత్సరాలుగా మథురలోని శ్రీ బాంకే బిహారీ ఆలయం వద్ద భక్తుల చెప్పులు కాపలా కాయడం ద్వారా సంపాదించిన 51 లక్షల 10 వేల 25 రూపాయలను అయోధ్యలో దేవాలయ ధర్మశాల నిర్మాణానికి విరాళంగా ఇచ్చినట్టు చెప్తున పోస్ట్ ఒకటి సోషల్ మీడియాలో వైరల్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: మథురలో ఆలయం వద్ద చెప్పులు భద్రపరిచే వృద్ధ మహిళ అయోధ్యలో శ్రీరామ దేవాలయ ధర్మశాల నిర్మాణానికి 51 లక్షల విరాళంగా ఇచ్చింది.
ఫాక్ట్ (నిజం): వైరల్ పోస్టులో పేర్కొనబడిన వృద్ధ మహిళ అయోధ్యలో దేవాలయ ధర్మశాల నిర్మాణానికి విరాళం ఇచ్చినట్టు ఎలాంటి రిపోర్ట్స్ లభించలేదు. అయితే ఇదే మహిళ 2017లో మథురలోని ఆలయం వద్ద భక్తుల చెప్పులు కాపలా కాయడం మరియు తన ఆస్తిని అమ్మడం ద్వారా వచ్చిన డబ్బుతో, బృందావన్‌లో గోశాల మరియు ధర్మశాల నిర్మించడానికి, బాంకే బిహారీ ఆలయంలో శ్రీకృష్ణునికి పూజలు నిర్వహించడానికి రూ.40 లక్షలు విరాళంగా ఇచ్చినట్టు రిపోర్ట్స్ లభించాయి. కావున ఈ క్లెయిమ్ తప్పుదోవ పట్టించే విధంగా ఉంది.
తగిన కీవర్డ్స్ ఉపయోగించి వైరల్ క్లెయిమ్ గురించి ఇంటర్నెట్‌లో వెతకగా, వైరల్ పోస్టులో పేర్కొనబడిన వృద్ధ మహిళ అయోధ్యలో దేవాలయ ధర్మశాల నిర్మాణానికి విరాళం ఇచ్చినట్టు ఎలాంటి రిపోర్ట్స్ లభించలేదు. ఈ క్రమంలోనే  కొన్ని రిపోర్ట్స్ (ఇక్కడ, ఇక్కడ & ఇక్కడ) లభించాయి. ఈ రిపోర్ట్స్ ప్రకారం మధ్యప్రదేశ్‌లోని కట్నీకి చెందిన 70 ఏళ్ల ఫూల్‌వతి, 1982లో తన భర్త మరియు కూతురు మరణం తరువాత ఉత్తరప్రదేశ్‌లోని మథురకు వచ్చి౦ది. అప్పటి నుండి ఆమె బాంకే బిహారీ ఆలయానికి వచ్చే సందర్శకుల పాదరక్షలను భద్రపరుస్తూ వారి నుండి విరాళాలు సేకరిస్తుంది, ఇలా సంపాదించి పొదుపు చేసిన డబ్బుతో మరియు మధ్యప్రదేశ్ కట్నిలో తన ఆస్తిని అమ్మడం ద్వారా వచ్చిన డబ్బుతో, బృందావన్‌లో గోశాల, ధర్మశాల నిర్మించడానికి మరియు బాంకే బిహారీ ఆలయంలో శ్రీకృష్ణునికి పూజలు నిర్వహించడానికి రూ. 40 లక్షలు విరాళంగా ఇచ్చింది.
నిశితంగా గమనిస్తే వైరల్ పోస్టులోని వృద్ధ మహిళ మరియు ఈ రిపోర్ట్స్ లో  పేర్కొనబడిన మహిళ ఒక్కరే అని అర్థమవుతుంది. దీన్ని బట్టి వైరల్ ఫోటోలోని వృద్ధ మహిళ పేరు ఫూల్‌వతి అని, ఈమె మథురలోని బాంకే బిహారీ ఆలయానికి మరియు బృందావన్‌లో గోశాల కోసం విరాళం ఇచ్చింది అని నిర్ధారించవచ్చు.
చివరగా, వైరల్ పోస్టులని ఫోటోలో కనిపిస్తున్న మహిళ విరాళం ఇచ్చింది మథురలోని బాంకే బిహారీ ఆలయానికి, అయోధ్యలో ధర్మశాల నిర్మాణానికి కాదు.


text:
ముగ్గురు వ్యక్తులతో కలిసి తనకు కాబోయే భర్తని చంపినందుకు ఆ అమ్మాయిని అరెస్టు చేసారు - FACTLY
Sai Krishna Muthyanolla
October 1, 2019
ఒక అమ్మాయిని ఒక మహిళా పోలీసు తీసుకుని వెళ్తున్న ఫోటో ని ఫేస్బుక్ లో పెట్టి,  ఆ అమ్మాయి తనను రేప్ చేసిన ఇద్దరు వ్యక్తులను చంపినందుకు గాను పోలీసులు అరెస్టు చేశారని, ఆమె చేసింది కరెక్ట్ అని, అందుకు ఏకీభవిస్తారా లేదా అంటూ అడుగుతూ ఒక పోస్టు పెట్టారు. ఆ ఫోటో గురించి చేసిన ఆరోపణలో ఎంతవరకు నిజముందో విశ్లేషిద్ధాం.
తనను రేప్ చేసిన ఇద్దరు వ్యక్తులను చంపిన అమ్మాయి.
ఫాక్ట్ (నిజం): ఒక కుట్రలో భాగంగా ఆ అమ్మాయి మరో ముగ్గురు వ్యక్తులతో కలిసి తనకు కాబోయే భర్తని చంపినందుకు పోలీసులు అరెస్ట్ చేశారు. కావున, పోస్ట్ లో చెప్పింది తప్పు.
పోస్టులో ఉన్న ఫోటోని రివర్స్ ఇమేజ్ సెర్చ్ చేసినప్పుడు, అలాంటి ఫోటోనే ‘Bangalore Mirror’ వారు ఒక అంశం మీద ప్రచురించిన కథనం లో లభించింది. ఆ కథనం ద్వారా అరెస్ట్ అయిన మహిళ పేరు ‘శుభ శంకర్ నారాయన్’ అని, ఒక కుట్రలో భాగంగా ఆమె మరో ముగ్గురు వ్యక్తులతో కలిసి తనకు కాబోయే భర్త అయిన ‘గిరీష్’ అనే వ్యక్తిని చంపినందుకు పోలీసులు ఆమెని అరెస్ట్ చేశారని తెలిసింది.
అదే విషయాన్ని వెల్లడిస్తూ ‘The Hindu’ వారు ప్రచురించిన కథనాన్ని ఇక్కడ చదవవచ్చు. పోస్టులో పెట్టిన ఫోటో లో , ‘The Hindu’ ఆర్టికల్ లోని ఫోటోలో తాను ఒకే డ్రెస్ వేసుకున్నట్టుగా చూడవొచ్చు. కావున ఫేస్బుక్ పోస్టులో చేసిన ఆరోపణ తప్పు.
చివరగా, ఆ అమ్మాయి ఒక కుట్రలో భాగంగా మరో ముగ్గురు వ్యక్తులతో కలిసి తనకు కాబోయే భర్తని చంపినందుకు గానూ పోలీసులు ఆమెని అరెస్టు చేశారు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: October 1, 2019